Wordfasten posta-zerrendak Wordfasten erabiltzaileek osatutako taldeak edo foroak dira. Eztabaidarako lekuak dira, betiere errespetuz eta profesionaltasunez egiten bada. Ohiko sareko etiketez gainera, kontuan hartu behar dira bi alderdi hauek ere:\nkalitatea kantitatearen gainetik. Beharrezkoa denean bakarrik idatzi, eta utzi alde batera taldearekin zerikusirik ez duten gaiak, baina ez lotsarik izan galdera nabarmenegiak diruditenak egiteko.\n“Gaia” lerroan idatzi mezuaren edukiari buruzko deskribapen labur bat, interesik ez dutenek mezua ireki beharrik izan ez dezaten. Ez erabili beste edozeinek ez ulertzeko moduko gaiak (adibidez: “Snowy-k BigSun-i: zuk dakizunari buruz”). Horrelakoetan, hobe “Dokumentua garbitzea: Snowy -> BigSun” gisakoak erabiltzea.\nHarpidetza uzteko prozedura oso erraza da, eta mezu guztietan agertzen da aukera hori. Ez badago zure hizkuntzako posta-zerrendarik, ingeles-hiztunen posta-zerrendan harpidetu zaitezke. Horretarako, nahikoa da ingeles pixka bat lardaskatzea.\nIngeles-hiztunen taldean harpidetzeko, bidali mezu elektroniko bat wordfast-subscribe@yahoogroups.com helbidera edo jo ezazu orrialde nagusira: http://groups.yahoo.com/group/Wordfast.\nIngeles-hiztunen BERRIAK taldean harpidetzeko (talde horretan, Wordfasten eguneratze berriei buruzko informazioa ematen du moderatzaileak), bidali mezu elektroniko bat wordfast_news-subscribe@yahoogroups.com helbidera edo jo ezazu taldearen orrialde nagusira: http://tech.groups.yahoo.com/group/wordfast_news.\nTxekiera-hiztunen taldean harpidetzeko (esloveniera-hiztunak ere ongietorriak dira), bidali mezu elektroniko bat wordfast_CZ-subscribe@yahoogroups.com helbidera edo jo ezazu taldearen orrialde nagusira: http://groups.yahoo.com/group/Wordfast_CZ.\nNederlandera-hiztunen taldean harpidetzeko, bidali mezu elektroniko bat wordfast_NL-subscribe@yahoogroups.com helbidera edo jo ezazu taldearen orrialde nagusira: http://groups.yahoo.com/group/Wordfast_NL.\nFinlandiera-hiztunen taldean harpidetzeko, bidali mezu elektroniko bat wordfast_FI-subscribe@yahoogroups.com helbidera edo jo ezazu taldearen orrialde nagusira: http://groups.yahoo.com/group/Wordfast_FI.\nFrantses-hiztunen taldean harpidetzeko, bidali mezu elektroniko bat wordfast_FR-subscribe@yahoogroups.com helbidera edo jo ezazu taldearen orrialde nagusira: http://groups.yahoo.com/group/Wordfast_FR.\nAleman-hiztunen taldean harpidetzeko, bidali mezu elektroniko bat wordfast_DACH-subscribe@yahoogroups.com helbidera edo jo ezazu taldearen orrialde nagusira: http://groups.yahoo.com/group/Wordfast_DACH.\nGreziera-hiztunen taldean harpidetzeko, bidali mezu elektroniko bat wordfast_GR-subscribe@yahoogroups.com helbidera edo jo ezazu taldearen orrialde nagusira: http://groups.yahoo.com/group/Wordfast_GR.\nJaponiera-hiztunen taldean harpidetzeko, bidali mezu elektroniko bat wordfast_JP-subscribe@yahoogroups.com helbidera edo jo ezazu taldearen orrialde nagusira: http://groups.yahoo.com/group/Wordfast_JP.\nPortuges-hiztunen taldean harpidetzeko, bidali mezu elektroniko bat wordfast_PT-subscribe@yahoogroups.com helbidera edo jo ezazu taldearen orrialde nagusira: http://groups.yahoo.com/group/Wordfast_PT.\nMazedoniera-hiztunen taldean harpidetzeko, bidali mezu elektroniko bat wordfast_mk-subscribe@yahoogroups.com helbidera edo jo ezazu taldearen orrialde nagusira: http://groups.yahoo.com/group/Wordfast_mk.\nPoloniera-hiztunen taldean harpidetzeko, bidali mezu elektroniko bat wordfast_PL-subscribe@yahoogroups.com helbidera edo jo ezazu taldearen orrialde nagusira: http://groups.yahoo.com/group/Wordfast_PL.\nEsloveniera-hiztunen taldean harpidetzeko, bidali mezu elektroniko bat wordfast_SL-subscribe@yahoogroups.com helbidera edo jo ezazu taldearen orrialde nagusira: http://groups.yahoo.com/group/Wordfast_SL.\nErrusiera-hiztunen taldean harpidetzeko, bidali mezu elektroniko bat wordfast-RU-subscribe@yahoogroups.com helbidera edo jo ezazu taldearen orrialde nagusira: http://groups.yahoo.com/group/Wordfast-RU.\nGaztelania-hiztunen taldean harpidetzeko, bidali mezu elektroniko bat wordfast_ES-subscribe@yahoogroups.com helbidera edo jo ezazu taldearen orrialde nagusira: http://groups.yahoo.com/group/Wordfast_ES.\nSuediera-hiztunen taldean harpidetzeko, bidali mezu elektroniko bat wordfast_SV-subscribe@yahoogroups.com helbidera edo jo ezazu taldearen orrialde nagusira: http://groups.yahoo.com/group/Wordfast_SV.


Aretoa bete arte\nHamalau abestiz osaturiko soinu banda du. Hamalau istante dira, askotariko kantuekin: baladak, tenpo erdikoak, azkarrak, gogorrak… Horiek denak euskara hutsean, amorrua eta melodia bateratuz. Eguneroko borroka hori islatu dute, momentu lasaiekin, pasarte sinfonikoekin. Opera Rock baten etiketa ipini diezaiokegu.\nLehendabiziko single-arekin, “Requiem + Uren kantua (FINAL ACT)”, bideoklipa egin genuen. Bertan, istorioko protagonistak ageri ziren, Monika eta Ugaitz, Izaskun Forcada (dantzaria, abeslaria eta aktorea) eta Alex Tellorekin (aktorea) batera. Biak ala biak artista ezagunak dira euskal eszenan. Kantu hau aurrerapen moduan hartu genuen.\nAbesti honen interpretazioan holako kolaboratzaileak izan ditugu Bermioko Izaro Abesbatzako Amaia Luzarraga, Hira Taldeko Ibai Marin, Asgarth Taldeko Axier Enbil eta Waldheim-eko Jessika Iban~ez.


TOLOSA – WHERE IS THE PARRANDA\nTolosaldea eskualdeko herriburua da. Tolosa, 19.000 biztanle inguru dituen herri bitxia da eta Donostia hiriburutik 24km-etara dago.Kultura arloan, Tolosako inauteriak Euskal Herri osoan ezagunak dira.\nHiru Aldeta Taberna\nCasa de sabor euskadi kebab\nHona hemen inauterietako eta san joanetako programa: https://udala.tolosa.eus/es/servicios/cultura-juventud-fiestas/fiestas\nInauteriak: Otsailaren 23an\nInauterietako jantziez gain, euskal jaietako elementu guztiak biltzen dituzte, hala nola koadrilak, tamborrada, letoizko bandak, desfileak, soka-muturra, gastronomia eta txupinazoa. Frankismo garaian, Hego Euskal Herrian baimendutako herri inauteri bakarrak izan ziren, nahiz eta Udaberri Jaia izenpean.\nSan Joanak: San Joan jaiak Tolosako jai nagusiak dira eta ekainaren 24an ospatzen dira.\nTradizio zaharrei jarraituz, San Joanetako jaiek Bordon-dantza eta suaren gaineko saltoa mantendu dituzte, eta armen (eskopetak) erakustaldia indartu eta eguneratu dute.\nBeotibarren Nafarroa eta Gipuzkoa arteko batailan jatorria den Bordon-dantzak ikuskizun paregabea eskaintzen die publikoari. Dantza honetaz gain, San Juan Zortzikoa eta Aurreskua ere dantzatzen dira.\nBere hastapenetan, 20 eskopeta besterik ez zituen besoetako erakustaldiak, gaur egun 14 tripulazio inguru ditu, 40 eta 60 eskopeta eta eskopeta artean, jantzi alaiak, danborrak eta txistuak. Goizean, agurrak bota dituzte Plaza Zaharrean, Santa Maria plazan eta Triangulo plazan, besteak beste. Arratsaldean, eskopetak eta eskopetak desfilatzen dituzte Arrameleko San Juan basilikara, hau da eliza nagusia, eta Plaza Triangulo, udal osoko bilkurarekin eta Bordon-dantzako dantzari eta dantzariekin batera.\nNabarmentzekoa da Kuadrilen Egunak azken 25 urteetan hartu duen garrantzia, bere janari eta animazio herrikoiekin.


UZEI | Atzekoz Aurrera, euskarazko lehen hiztegi alderantzikatua, eguneratu eta sarean jarri du UZEIk\n:: Erabiltzaileen eskariz eguneratu eta uzei.eus/atzekoz jarri du UZEIk hiztegia.\n:: Ikerketarako eta bertsogintzarako tresna lagungarria da.\n:: 1994an argitaratu zen hiztegia agortuta egon da azken urteotan.\nEuskarazko lehen hiztegi alderantzikatua\nUZEIk Atzekoz aurrera hiztegia lehen aldiz argitaratu zuen arte euskarazko hiztegi guztiek egitura bera zuten: A letraz hasitako sarreretatik Z-z hasitakoetara antolatuta zeuden.\nAtzekoz aurrera hiztegia, ordea, ezohiko moduan antolatuta argitaratu zen: hitz-amaieren arabera antolatuta zituen hiztegi-sarrerak.\nEuskarak aspalditik zuen hutsunea betetzeko asmoz egin zuen UZEIk hitz-bukaeren lehen hiztegia. 1923an behar hori azpimarratu zuen euskararen gramatikarentzat berebiziko garrantzia izan duen Resurreccion Maria Azkuek, errima-hiztegi bat izan arte zenbait kontu ezingo zirela behar bezala aztertu idatzi baitzuen; baita laster horrelako hiztegi bat egingo zela ere. Azkuek agindutakoa baino denbora-epe luzexeagoa behar izan zen, baina, azkenik, 1994an, Atzekoz Aurrera kaleratu zen.\nUntzi idazten genueneko garai hura\nHiztegia kaleratu eta handik sei urtera atera zuen Euskaltzaindiak Hiztegi Batuaren lehen argitaraldia (2000. urtean). Beste datu adierazgarri bat: gaur arte Euskaltzaindiak 180 arau eman ditu. 1994 arte 24 arau baino ez zituen eman Euskaltzaindiak.\nGarai hartan (artean, esan daiteke), untzi idazten zen euskara batuan, eta halaxe ageri zen Atzekoz aurreraren lehen edizio hartan ere. Euskarak bide luzea egin du geroztik, eta begi-bistakoa da lehen hiztegi alderantzikatu hura ere eguneratu egin behar zela.\nBeraz, orain gaurkotu eta osatu egin du UZEIk, eta sarrerak Euskaltzaindiaren azken arauetara eta Terminologia Batzordearen gomendioetara egokitu ditu.\nErabiltzaileen eskariz, berriro sarean\nSarean ere kontsultagai jarri zuen UZEIk, eguneratze sakon bat behar izan zuen arte, behintzat: geroztik igaro diren urteotan erabiltzaileek behin baino gehiagotan galdetu dute noiz izango zuten berriro sarean kontsultatzeko aukera. Haien eskariari erantzunez, www.uzei.eus/atzekoz helbidean dago berriro Atzekoz aurrera berritua.\nBertsozale Elkartearekin lankidetzan\nR.M. Azkuek aurreko mendearen hasieran zioen bezala, «errima-hiztegia»k hizkuntza hobeto aztertzen lagun dezake. Hizkuntzalariei lagungarri izango zaie, beraz. Halere, orain arte hiztegi honek bertsolarien artean eta bertso-eskoletan izan du, beharbada, erabilerarik zabalena. Atzekoz aurrerako hiztegiekin lan egin behar izaten dute, nolabait, bertsolariek beren buruan. Horretan trebatzen dira etengabe, eta arian-arian osatzen dituzten hiztegi pertsonalen lagungarri izan daitezkeen tresna eta baliabide guztiak ongi etorriak dira. Bertsozale Elkarteak interesgarri ikusten du eguneratu berri den hiztegi hau orain sarean edonoren eskura egotea.\nBertsozale Elkarteak eta UZEIk elkarlanean lanean aritzeko konpromisoa hartua dute, eta konpromiso horri eutsiz, etorkizunean ere bi erakundeon ezagutzan oinarritutako baliabide berriak garatzeko asmoa dute.\n53.000 sarreratik gora, eguneroko euskaratik jasoak\n53.000 sarreratik gorako hiztegi eguneratua da Atzekoz Aurrera. Sarrera gehienak lexiko orokorrekoak dira, baina horiekin batera, eguneroko jardunean gehien erabiltzen diren terminoak ere bildu dira.\nIzen arruntak, adjektiboak, adberbioak, determinatzaileak, izenordainak, aditzak, lotura-elementuak, esaerak eta onomatopeiak: kategoria horietako guztietako sarrerak aurkituko ditu erabiltzaileak. Aldiz, hiztegitik kanpo utzi dira izen propioak (pertsona-, leku- zein erakunde-izenak), forma deklinatuak, adizki jokatuak eta laburtzapenak.\nUZEIko Lexikografia Saileko arduraduna


30 aurkitutako emaitzak\nGarraioak, Mugikortasuna eta Lurraldearen Kohesioako Saila - Otsailaren 18tik 21era herritarren lau foro burutuko dira Barakaldo, Lezama, Bilbo eta Getxon Irakurri gehiago\nBizkaiko Foru Aldundiak sormen artistikorako beka eta laguntza eskatzeko epea zabaldu du otsailaren 21era arte\nEuskara eta Kulturako Saila Foru Aldundiak 275.000 euroko partida erabiliko du 2018ko ekitaldian arte plastikoen, ikusmen-arteen, arte dramatikoaren, musikaren eta dantzaren modalitateetan prestakuntzako bekak eta laguntzak emateko. Halaber, Ertibilen edizio berrian parte har... Irakurri gehiago\nRekalde Aretoko erakusleihoan Bizkaiko Foru Aldundiaren bekak jaso dituzten artisten artelan berriak izango dira ikusgai 2019an\nEuskara eta Kulturako Saila Foru Aldundiak sustatu duen Barriek 2019 programa hasteko, Cristina Gutiérrez Meurs artistaren lana izango da lehenengo erakusketako protagonista. Ondoren, Endika Basaguren, Oihane Iraguen, Irati Urrestarazu eta Pau Figueres-ek beren lanak jarriko d... Irakurri gehiago\nEuskara eta Kulturako Saila Laguntza hauen eskabideak 2019ko urtarrilaren 15etik ekainaren 30era bitartean aurkeztu ahal izango dira, kategoria hauetako probetan parte hartzeko: kadeteak, gazteak, junior eta absolutua. Programa hau 2017an martxan jarri zenetik, 49 kirolarik j... Irakurri gehiago\nKirol teknikarien prestakuntzarako beken oinarri arautzaileak eta deialdia onetsi ditu Aldundiak\nEuskara eta Kulturako Saila Eskabideak aurkezteko epea 2019. urtearen hasieran zabalduko da, eta 2019ko irailaren 17an amaituko da. Irakurri gehiago\nabenduaren 17(a) Argazkidun albiztea\nEnplegua, Gizarte Inklusioa eta Berdintasuna Sustatzeko Saila 60 enpresa izan dira pertsonalaren arloan behar dituzten 178 profil profesionaletan enplegurako 3.007 curriculum jaso dituztenak. enpleguaren Azokan eta Ekintzailetzaren Sarekin Aretoan 37 ekintza programatu garatu dira; horien artean tailerrak, hi... Irakurri gehiago


“Antzerkigintza Berriak” programa abian da - Nontzeberri\nHasiera/ESZENA/“Antzerkigintza Berriak” programa abian da\n“Antzerkigintza Berriak” programa abian da\nGasteizko Principal Antzokiak, Donostiako Victoria Eugenia Antzokiak eta Bilboko Arriaga Antzokiak Antzerkigintza Berriak programa jarri dute abian. Proiektuaren helburua “sortzaile eta antzerkigileen sare bat sortzea da, ohiko bakarkako lana eta horren ohikoa ez den talde-lana uztartuz, antzerkigintzako materialak sortzeko harrobi bat eratzeko eta, horrela, antzerki-konpainientzako eta sormen eszenikoarentzako erreferente bat eraikitzeko”.\nAntzezlan bat prestatzeko xedez, programak zortzi sortzaile hautatuko ditu gehienez, eta tarte horretan, arte eszenikoetako profesionalak tutore izango dituzte, era berean leku, azpiegitura, langile eta material teknikoa ere izango dituzte. Tutoretza-laborategiak martxo eta maiatza bitartean izango dira, eta bertatik sorturiko antzezlanetatik gehienez hiru eszenaratuko dira,\nDeialdian edozeinek parte hartu ahal izango du, antzerkigintzari lotutako ibilbide bati hasiera ematen ari zaizkionak, edo beste arlo artistiko batzuetatik etorrita (literatura, zinema…), sormen eszenikoan menturatu nahi duenak.\nHautatutako pertsonek 3.300 euroko diru-laguntza izango dute.\nBete beharreko baldintzak eta bestelako informazioa hemen topatuko duzue.\n“Istorio biziak” mikro-kontakizun lehiaketa


Zuzendaria: Josh Cooley. Gidoia: Andrew Stanton, Stephany Folsom. Animazioa. AEB, 2019.\nIstorioa: Woody jostailuzko cowboyak argi izan du beti bere betebeharra: jabe duen haurra zaintzea, hura edozein izanda ere. Egun, Bonnie izeneko neskato bat da Woodyren eta haren lagun jostailuen jabea. Bonniek eskuz egindako Forky jostailua gehituko zaio taldeari, eta, hura babesteko gorabeherak tarteko, munduak jostailu bati zenbat aukera eskaintzen dizkion ikasiko du Woodyk.\nTetralogia: John Lasseterrek zuzendua, 1995ean estreinatu zuten Toy Story, Pixar animazio estudioaren estreinako film luzea. Ordutik, lan gogoangarri bezain ederrak eman dizkigu estudioak, tartean Toy Storyren bigarren eta hirugarren zatiak. 2010ean Toy Story 3 estreinatu ostean, bazirudien Woodyren eta enparauen abenturak hortxe amaituko zirela. Alta, trilogia tetralogia bilakatu da... zorionez, aurrekoen mailari eusten baitio honek ere.\nOnena: Forma aldetik, aparta da, ikusgarria. Gainera, Woody, Buzz Lightyear, Rex, Potato jaun-andreak... jostailu kuadrillak sasoi onean jarraitzen du, beti bezain bizi eta dibertigarri. Konpromisoa, kidetasuna, sakrifizioa... gai ezagun eta unibertsalak lantzen ditu filmak, ahoan irribarrea marrazten digun bitartean. Ustez haurrentzako lana da, baina helduontzat ere gozagarri.


Jesus Lizasoren ‘Ozeanoaren erroak’ eskultura jarri dute Bilboko Itsasmuseumen parean | Kultura | Berria\nJesus Lizasoren ‘Ozeanoaren erroak’ eskultura jarri dute Bilboko Itsasmuseumen parean\nBi metroko oinarria eta sei metroko altuera du piezak, eta Bilboren historia du hizpide: altzairuz eta egurrez egina dago, eta merkataritza ontziei eta arrantzaleen txalupei egiten diete erreferentzia materialek, hurrenez hurren\n2021eko uztailak 7 - Bilbo\nAingura beltz mardulen bilduma oparo bat, altzairuzko kate pisutsuak, eta, aurrerantzean, baita bi arrantzaleren eskultura monumental bat ere. Bilboren itsas eta merkataritza historiaren oroigarriz lepo daude Itsasmuseumen inguruak, eta beste artelan bat batu berri zaio piezen bildumari: Jesus Lizaso artista barakaldarrak ondutako Ozeanoaren erroak obra. 2010. urtean egin zuen Lizasok formatu handiko eskultura hori, eta dagoeneko ikus daiteke museoaren zabalgunean, Euskaldunako dikeen alboan, ontzi historikoen, ponpa etxearen eta Carola garabiaren aldamenean.\nBi metroko oinarria eta sei metroko altuera du piezak, eta bi marinelek osatzen dute. Modu eskematikoan irudikatu ditu arrantzaleak Lizasok: Corten altzairuz taxututako bi lagunen gorputzak zutabe luzangak dira, eta horien gainean paratutako karratuekin gorpuztu ditu haien buruak; koadro txikiago baten formako sakonuneek adierazten dituzte marinelen bisaiak. Aldamenean, altzairuari itsatsita eta besoa irudikatzen duen zati lodi batek oratuta, hirugarren zutabe bat dago, luzeagoa eta zurez egina: arrauna. «Obrak bi pertsonaia irudikatzen ditu ortzi mugari begira, euren arraunarekin harmonia sakonean daudela», azaldu zuen artistak atzo, artelanaren parean egin zuten aurkezpen prentsaurrekoan.\nEz dira ausazkoak ez itsasgizonak irudikatzea hautatu izana, ezta haiek moldatzeko erabilitako materialak ere. Bilboko alkate Juan Mari Aburtoren hitzetan, «artelana handia da tamainari dagokionez, baina baita esanahiari eta sinbolismoari dagokienez ere», Corten altzairuz eta egurrez eginikoa izateagatik, batik bat. Bilboko historian «errotuta» dauden materialak direla adierazi zuen Jon Ruigomez Itsasmuseumeko zuzendariak, altzairuzkoak baitziren itsasadarretik irteten ziren merkataritza ontziak, eta, bestalde, zurezkoak zirelako arrantzaleen itsasontziak, azaldu zuenez: horiek horrela, «obrak iraganean botatzen ditu sustraiak, eta orainaldian ditu adarrak», zuzendariaren iritziz.\nHistoriarekin ez ezik, ordea, tokiarekin ere lotura erdietsi du Lizasoren lanak, piezaren koloreak bat egiten duelako aurrez aurre duen Euskalduna jauregiko eraikinaren tonuarekin, Aburtoren hitzetan; hala, Corten altzairuz eginiko bi eraikuntzen arteko «elkarrizketa» eragin du Lizasok, alkatearen iritziz. Toki horretan egiten ziren, hain zuzen ere, merkataritzarako ontziak, museoko zuzendariak gogorarazi zuenez. Ildo beretik, Ruigomezek adierazi zuen eskulturak «metafora polita sortzen» duela dagoen lekuan, baina iruzkinarekin ez zuen inguruko arkitektura nabarmendu, ezpada hura baino lehenagoko elementu bat: «Itsasoaren zati honi itsasadarra deitzen zaio; ez da erreka, ezta ibaia ere, itsasoaren adar bat baizik». Eta Lizasoren obraren izenburuak, hain justu, ur gaziari egiten dio erreferentzia, ez ur gezari.\nBilboko merkataritzaren historiaz diharduen lan orok ezin dezake itsasadarra alboratu, alkatearen hitzei erreparatuta. «Beti izan da Bilboren ardatza», haren arabera, eta bada, ezinbestean, Lizasoren artelanaren testuinguruaren zati ere. «Merkataritza hiri gisa sortu zen Bilbo, 1300. urtean, eta 1511n mugarri bat ezarri zuten kontsulatuaren ordenantzek, gerora merkataritzaren kodea izango zenaren aurrekaria izan baitziren». Eta itsasadarra erreferentzia izan da ehunka urte horietan. Ruigomez: «Bilbo munduarekin lotzen duen zilbor hestea da; sortu zenetik, portu askorekin izan ditu loturak. Gaztelako artilea irteten zen bertatik, besteak beste, eta produktu manufakturatuak sartzen ziren».\nLan kontuengatik, urteak eman ditu Bizkaitik kanpo artista barakaldarrak. Laster itzultzea aurreikusten du, baina, bitartean, artearen eskutik lortu du jatorrira bueltatzea. Aburtok kontatu zuenez, behin artistak gogorarazi zion Bilbon aspaldian ez zela bere obra esanguratsurik erakutsi; Ozeanoaren erroak lanak gabezia bete du, hein batean.\nEra berean, ez da Itsasmuseumek bere obra bat hartzen duen lehen aldia ere. 2013an, artistaren bi eskultura erakutsi zituen museoak: El tuercebarros eta Remero. Lehena Campo Volantin pasealekura lekualdatu zuten iaz, Zubizuriren aldameneko gunera; «itsasadarraren beste bazterrera», alkateak azpimarratu zuenez. Beste artelan andana batekin batera osatzen du Euskal Artisten Eskulturen Pasealekua izenekoa; proiektuak «kultura herritarrei hurbiltzeko helburua» du, Aburtoren hitzetan.\nFormatu handiko eskulturak aski ezagunak zaizkio Lizasori, urteak baitaramatza horiek lantzen: 2000. urtean, gisa horretako artelanen lehiaketa bat irabazi zuen Basaurin (Bizkaia), eta ordutik beste eskultura monumental ugari ondu izan ditu, moldearekin esperimentatu du, eta dimentsioen eta altzairuaren galdaketa modularraren inguruan ere ikertu du, orobat. Baina, Ozeanoaren erroak-en metaforaren ildotik, sustrai sendo batzuetan bermatutako adarrek osatzen dute haren artea: izan ere, Eskulturaren Euskal Eskola izenez ezagutzen den taldearen eragina du Lizasoren lanak, hala nola Oteiza, Txillida, Ibarrola, Mendiburu eta Basterretxearen jardun artistikoarena.


"Errutinan sartu gara" | Euskal Herria | Berria\n"Errutinan sartu gara"\nEuskararen biziberritzea munduan eredugarri dela nabarmendu du Idiazabalek. Arrisku bat ere badago: guztia eginda dagoela uste izatea. Eta ez da hala. Papereko elkarrizketaren bertsio luzea da hau.\nItziar Idiazabal, Euskal Filologiako katedraduna. Marisol Ramirez / Argazki Press\n2014ko abuztuak 6 07:13\nHizkuntzen egoera, gutxitutako hizkuntzen bidea du alor Itziar Idiazabalek (Gaintza, Gipuzkoa, 1949). Euskal Filologian katedraduna da EHUn, eta Unesco katedrako arduraduna. Gero eta garrantzi handiagoa hartzen ari da hizkuntz aniztasuna. Aukera da euskararentzat, ondo eginez gero.\nHizkuntz aniztasunaren kontzientzia badago Euskal Herrian?\nUnesco katedraren helburuetako bat hori da: gure artean aniztasun horren kontzientzia zabaltzea eta sentiberatasuna bultzatzea. Pentsatzekoa da gu beste asko baino sentsibleagoak garela, gure hizkuntza indartzeko lanetan hainbesteko ahalegina eginda. Hizkuntz eta kultur aniztasuna gure artean kontuan hartzen dira, baina badaude gauza asko jendeari ez zaizkionak hain garrantzitsuak iruditzen. Euskal Herriak oso zeregin indartsua du, eta hori erakusgarria da munduaren aurrean. Uste baino zeregin gehiago daukagula esango nuke. Adibide bat. Unescok eskatuta, txosten bat egin genuen munduko hizkuntz komunitateei buruz —ia mila aztertu genituen—, eta garrantzi handia zuen. Unescok enkargatu zigun, baina argitaratzeko orduan ez zigun onartu. Zergatik? Unesco NBE Nazio Batuen Erakundekoa da. Estatu askori ez zitzaizkien gustatzen hor esaten zirenak. Gauza asko agerian jarri genituen, hizkuntzaren trataeran oso gauza desegokiak egiten ari zirela. Betoa jarri ziguten. Gaur egun, hala ere, Unescoren diskurtsoak oso egokiak dira: hizkuntz aniztasuna benetan azpimarratzen ari dira, eta, hori bideratzeko, irakaskuntza eleaniztuna azpimarratzen da gehien.\nEstatuen jarrera malgutu da? Aniztasuna errespetatzen dute?\nEuropako Hizkuntza Gutxituen Karta hor dago. Frantziak azkenean sinatu, sinatu zuen; baina gauza bat sinatzea da, eta beste bat, benetan horren alde egitea. Politika ofizialek oraindik ez daukate interes handirik. Gizartea kontzientzia hartzen ari den heinean, agertzen dira egitasmoak hemen eta han. Horregatik, gehiago kostatzen da erabat itsu egotea. Baina trabak badaude: adibidez, Espainiako lankidetza erakundean. Kooperazio lanak bultzatzen ditu. 2010ean proiektu bat eskatu genuen Kolonbiako embera hizkuntza indartzeko; urte batean egin eta jarraitu beharrekoa zen. Baina urte batean eman ziguten, eta hortik aurrera, ez. Inork ez dizu esango gaizki ari zarela. Alderantziz: oso ondo ari zarela esango dizute. Baina gero, dirua jarri behar denean, hor etortzen dira arazoak; hor ikusten da benetan alde dauden edo ez.\nKalean ere gertatzen da hori?\nDenok dauzkagu argumentuak oso garbi: gaur egun, oso zaila da inor aurkitzea hizkuntz aniztasunaren aurka hitz egingo duena. Hori ez da izan beti horrela, eta, oraindik ere, leku batzuetan elebitasuna arazo gisa ikusten dute, batez ere hizkuntza nagusiak dituzten herrialdeetan. AEBetan pentsatzen dute ingeles elebakarra dela eredugarriena. Europan, oro har, ondo ikusten da hizkuntza asko jakitea. Baina ahalegina egin behar denean hizkuntza txikitu bat indartzeko, horrek ahalegin eta kontzientzia berezia eskatzen du. Eta hor denetarik dago. Pertsonen sentsibilitate berezian oinarritu beharra dago. Euskal Herrian, zoritxarrez, euskaldunon gainean jausten da eginkizuna. Euskaldun ez diren hainbat ere badaude hizkuntz aniztasunaren alde, baina oso agerian gelditzen da: hemengoaren alde egiten ez baduzu, nola egingo duzu besteen alde?\nElebakartasuna gaizki ikusia da?\nOkerrago ikusia egon beharko luke; arazo handia da. Oraindik, munduko boteretsu asko elebakarrak dira. Kostatu egingo da. Denentzat da arazoa. Gizakiaren ahalmen handi bati itsututa begiratzea da, eta, gainera, horrek dakartzan aberastasunei ez ikusi egitea edo ezinikusia izatea. Hori ez da ona. Dena itzuli behar da, dena galbahetik pasatu... Galbahe ezberdinak erabiltzeko aukera baldin badaukagu, zergatik ez ditugu erabili behar?\nAniztasuna bai, baina ingelesa euskararen aurka ikusi izan dute.\nLeku askotan horrela izan da. Valentzian, valentzieraren edo katalanaren aurkako politika izan da ingelesa bultzatzea; Nafarroan ere bai, garbi-garbi. Araban, Bizkaian eta Gipuzkoan ez dut esango intentzio hori izan duenik proiektuak berez, baina arrisku moduan ikus daiteke, ez baldin bada oso ondo egiten. Esaten dute ingelesa sartu dugula eta euskarak ez duela izan atzerapenik. Ez da nahikoa; euskarak irabazi egin behar du. Ingelesa sartuta, euskarak ere irabazi egin behar du. Hori lortzeko ingelesa sartzen dugun heinean, nik ondo ikusiko dut. Baina euskararekin oraindik ez dugu lortu lortu beharrekoa, oso zaila delako. Ez dugu pentsatu behar 30 urte daramatzagula, hau egina dagoela eta beste gauza bati ekin behar diogula. Euskarak oraindik asko dauka egiteko. Erabilera gutxi izatea eta horrelakoak ez dira kasualitatea; ez dira bakarrik gizartean erdara oso indartsua delako, baizik eta euskararen lanketan gauza asko egin gabe dauzkagulako. Hemen, oraindik eta derrigorrean, eskolaren helburu nagusia da euskara behar bezala ahalik eta jende gehienari eskuratzen laguntzea. Hori oraindik ez dugu lortu. Izugarri, asko, inon baino gehiago lortu dugu, baina oraindik gauza asko dauzkagu egiteko. Buruari buelta pare bat eman behar zaizkio: nola uztartu hiru hizkuntzak, nola aprobetxatu baliabideak... Ez besterik gabe ingelesari ordu erdi bat gehiago jarri, ez. Hirurak ikas ditzagun, baina hirurak hobetze horretan ahulenak zer irabaziko duen kontuan hartuz.\nUtopia da hezkuntza sistema eleaniztunari buruz hitz egitea?\nDerrigorrezko utopia bat da. Zaila da, baina derrigorrezkoa. Utopia zentzu onean hartu behar da; hori gabe, ez daukagu aurrera egiterik. Eleaniztun onak lortzea posible da, baldintza asko oso ondo baldin badaude. Gainera, ezin dugu hortik aldendu: derrigorrezko dugu. Lortu beharreko utopia da, eta aurrera egiteko bultzagarri.\nIndarra hartzen ari dira hizkuntzen ekologia, bizikidetza... Utopia gehiago?\nTeoria ezberdinak daude. Hor erronka handi bat daukagu. Urte askoan pentsatu izan da elebitasuna elebakartasunera doan erdibideko egoera bat dela. Frogatzen ari gara posible dela maila ezberdinetako eta erabilera ezberdinetarako elebitasun edo eleaniztasun iraunkorra. Munduan nahiko hedatua dago. Ez munduko hizkuntza indartsuenekin, baina herrialde indigenetan oso arrunta da jendea bi, hiru eta lau hizkuntzarekin bizitzea. Noski, oso baldintza ezberdinak dituzte gureekin alderatuz. Baina gurean ere geroz eta normalago ikusten dut familietan-eta pelikulak frantsesez edo ingelesez ikustea, euskaraz aritzea, eta gaztelaniaz... Horrek zer dakar? Bat besteen gainetik? Elebitasun edo eleaniztasun orekatua eta tontakeria horiek kendu egin behar dira. Orekaren kontu hori inork ez daki zer den, eta beti gutxituen kontrako arma bihurtzen da. Zergatik ez egoera elebidun edo eleaniztun hori nahiko arrunt bihurtu? Ingelesezko pelikula batzuk ikusten dituztelako familia batean, horrek ez du esan nahi euskara desagertzen edo galtzen ateratzen denik derrigorrean.\nEgoera horretara moldatu da euskarari buruzko diskurtsoa?\nEtengabe egokituz joan behar dugu. Orain 30 urte esaten ziren gauza asko moldatu ditugu —elebitasuna arriskutsua dela...—. Baina badira hainbat aurreiritzi oker: talde batean euskaraz ez dakien bat baldin badago erdaraz egin behar ote den... Bultzatu behar da euskaldunak agerian jartzea. Gero eta gehiago gara, eta ezkutuan geratzen dira, batez ere hiri handietan eta ezezagunen artean. Ez da edukazio txarrekoa edozeini edonon euskaraz hastea, baina beti eskatzen du ahalegin berezi bat. Eta ahalegina beti euskararen kontra badaukagu, horrek atzerapena dakar erabileran. Ahalegin berezia egiteko eskatzen digu horrek oraindik. Eta beti ezin diogu jendeari eskatu militante izateko. Ageriago jarri behar da, modu naturalean hitz egiteko.\nMunduan eredugarri da euskararen gorabidea?\nBai, eredugarri da. Hizkuntzak egoera sozioekonomiko eta linguistiko jakin batzuetan bizi dira; hizkuntza gizartearen emaitza da. Giza eremu guztietan ez dira izan baldintza berak. Baina bada eredugarri nolabait, erakusten duelako 50 urtean egoera bati goitik beherako buelta eman zaiola. Hori leku gutxitan egin da munduan. Ahalegin horretan egiten den gutxia ere ona da; nahiz eta ez lortu dena, lortzen den guztia ona da. Kolonbiako erkidego txiki batzuetan ikusi dugu nola beren hizkuntzaren alde ahaleginetan jartzen direnean gizarte osoak aurrera egiten duen: eskolari garrantzi handiagoa ematen diote, irakasleen eta gurasoen arteko harremanak estutu egiten dira... Hizkuntza gutxitu bat eskolatzea eta berreskuratzea garapen motorra da beti. Ez duzu dena lortzen, baina lortzen duzun gutxi hori beti da aurrerapausoa. Euskal Herrian zer gertatu da? Gure eskolak zergatik dira hobeak Espainiakoak baino? Euskara sartu dugulako. Euskara eskolarentzat hobegarri izan da. Zuk hizkuntzen aurrerabidean lan egin behar baduzu, eginkizun konplexuago batean murgiltzen zara, eta horrek zure gaitasunak konplexuago eta gaituago egiten ditu. Eskola elebidunak elebakarrak baino hobeak dira alde guztietan, eta bertako hizkuntza indartzen bada, are eta gehiago.\nBaina mantsotzea nabari duzu?\nBai: errutina batera heldu gara. Uste da lortua dagoela, eskolak euskaldunak direla eta plan berezirik ez dela behar. Normala dela uste da, eta ez da. Eskolen gaitzik handiena errutina da leku guztietan. Oso txarra da, esan nahi baitu garai bateko soluzioei eusten zaiela, nahiz eta beharrak aldatu. Gure eginkizuna, gainera, oso konplikatua da: bi eta hiru hizkuntza irakastea oso konplikatua da. Ezin dugu jendea engainatu esanez bat ikastea bezala dela. Ikasleek lan berezia egin behar dute, baina bereziki irakasleek. Orain 20-30 urteko sumin hura itzali bezala egin da, eginda balego bezala.\nEuskararen hauspo berria, elkarrizketa sorta


Lanbide Heziketa bueltan etzi, ez besterik - Urumea - Kronika.eus\nLanbide Heziketa bueltan etzi, ez besterik\nKronika - Erredakzioa 2020-05-23 00:00\nInmakuladak planto egitea erabaki du, eta online jarraituko du. Institutuak ekainaren 3tik aurrera eskainiko ditu, nahi duenarentzat, errefortzu klaseak eta selektibitatea prestatzekoak. Lanbide Heziketan, ordea, etzi itzuliko dira.\nMaiatzaren 25ean bai, DBH4, Batxiler eta Lanbide Heziketako ikasleek aurrez aurreko eskoletara bueltatu behar zutela azaldu zuen Cristina Uriarte, Jaurlaritzako Hezkuntza Sailburuak; bestela, ondo arrazoitu beharko zela, klaseetara ez bueltatzea.\nUrumea bailaran, Hernanin daude maila horietako ikasleak dituzten hiru zentroak, eta Lanbide Heziketa bakarrik itzuliko da.\nPlanto egitea erabaki dute Inmakulada ikastetxean. Maiteder Requejo zuzendariak azaldu du «egiten ari garen lanarekin pozik eta seguru» sentitzen direla, eta horrela jarraituko dutela, Kristau Eskolak azkenean erabakia hartzea eskola bakoitzaren esku utzi baitu. «Argi daukagu lehentasuna osasuna dela; irakasleena (arrisku taldeko batzuk badauzkagu), eta ikasle eta familiena».\nOrain arte online egin dute lan, eta «klaustroarekin oso pozik» agertu da zuzendaria. «Egitura emateko, ordutegi jarraian online eman ditugu klaseak LH4 mailatik DBH4ra, 08:30etatik 14:30etara». Era berean, gurasoekin bilerak egin dituzte, eta errefortzua behar zutenei hezitzaileek tutoretzak eskaini dizkiete.\nGauzak horrela, ekainean hiruzpalau egunetan DBH4 eta erizain laguntzaile zikloko ikasleen ez ohiko azterketak egingo dira, «osasun segurtasun neurriekin», baina, gainontzean, online klaseekin segiko dute ekainaren 19an ikasturtea bukatzen den arte. «Familiekin ere hitz egin dugu, batez ere, 0-1 urte artekoekin, eta erabakia hartu dugu. Gainera, irakasle askok ere badute familia. Non geratzen da kontziliazioa? Moralak eta zentzuak hori eskatzen digu».\nInstitutuan, aukera «eskaini»\nHernani BHI institutuan ere ez dira astelehenean itzuliko. Itzultzekotan, ekainaren 3tik aurrera egingo dute, baina aukera hori «eskaini» egingo zaie ikasleei, Mandazubi Guraso Elkarteak adierazi duenez, atzo Kronikan argitaratutako idatzian itzulerarekin kritiko azaldu baziren ere.\nAzaldu dute, Asier Mendizabal zuzendariak lehenago bezala, erabaki hauek Eskola Kontseiluan hartzen direla, eta hain justu, ostegunean 'adostu' zutela erabaki berria. «Eskola komunitatea osatzen dugun irakasle, ikasle, guraso eta ez dozente guztiok ez dugu uste klasera bueltatzeko obligazioa egon behar duenik, batetik eta gehienbat, osasun arrazoiengatik, eta bestetik, ikasturtea bukatua dagoelako, ebaluazio irizpideak ezarrita eta bai irakasle, ikasle eta familiok oso nekatuta gaudelako, egin dugun lan itzela dela-eta».\nDena den, etzi itzultzea «prezipitatua» dela uste arren, ekainaren 3tik aurrera DBH4 eta Batxilergoko ikasleei errefortzurako eta selektibitatea prestatzeko klaseak «eskaintzea» erabaki dute, «gehienez ere 3 orduz» eta «osasun neurriak bermatuta».\nProposamena onartzea Lakuako ikuskaritzaren esku dago orain.\nLanbide Heziketan, «ez dugu inor derrigortuko»\nAstelehenean itzuliko direnak Lanbide Heziketakoak izango dira, Ainhitze Blanco zuzendariak azaldu duenez. «Jarraibideak bidali dizkigute».\nKasu honetan, klaseak «oso praktikoak» direla azaldu du, nahiz eta teoria ere landu. «Bigarren mailakoek bukatu dute ia. Praktikak online egiten ari dira, eta ahal dutenak enpresetara itzuliko dira. Lehenengo mailakoekin, berriz, galdutako tailer orduak errekuperatzeko plan bat egin dugu». Maskarillak derrigorrezkoak dira, eta baita distantziak mantentzea, eskuak garbitzea... Baina itzuliko dira. Beraz, astelehenean, «talde txikitan eta beharra dutenei lehentasuna emanez» klasera itzuliko dira. Dena den, «derrigortu, ez dugu inor egingo», azaldu du, «zentzuarekin jokatzen saiatzen gara»


Igeriketa eta dantza arteko kirol ikusgarria - Alea.eus\nIgeriketa eta dantza arteko kirol ikusgarria\nMirian Biteri 2019-02-23 06:00\nAraban ez da erraza igeriketa artistikoa praktikatzea, herrialde osoan klub bakarra dagoelako gaur egun. Gasteizen dago eta Urdantza du izena.\nKlub gaztea da Urdantza. 2012 urteko udazkenean sortu zen Gasteizen, igeriketa artistikoaren edo sinkronizatuaren inguruan sortutako interesa zela eta. Hasieran, 37 neska baziren ere, gaur egun, 5 eta 18 urte bitarteko 70 bat igerilari ditu.\nKostata baina gora doan kluba da, eta horren erakusle da iaz infantil eta junior mailetako 19 igerilari federatu zirela lehen aldiz; modu horretan, Euskal Herriko igeriketa federazioak antolatzen dituen txapelketetan parte hartzen hasi ziren. Ez zen samurra izan, federatu ahal izateko proba bat gainditu behar izan zutelako aurretik: "Probak pasatu eta ofizialki hasi ziren igerilari arabarrak bizkaitarrekin eta gipuzkoarrekin lehiatzen. Aurrera pausu handia izan zen hori guretzako", azaldu du Urdantzako zuzendaritza batzordeko Agurtzane Zigaranek.\nLehiatzen, baina, lehenago hasi ziren: Arabako ligan, hain justu. Kontuan izan behar da, dena dela, herrialdeko klub bakarra dela Urdantza, eta hortaz, liga klubarena ere badela. "Euren artean lehiatzen dira. Ondo datorkie txapelketak zelakoak diren ikusten joateko eta Euskadiko txapelketara begira ikasteko", azpimarratu du. Bestalde, erakustaldiak ere antolatzen dituzte; hiruhileko bakoitzeko bana, gutxienez.\nGogor entseatzen dute kirol jarduera honetan. Txikienak astean hiru bider joaten dira ikasturtean zehar San Andres o Lakuako udal kiroldegietara bi orduko saioak egitera; uretakoak zein uretatik kanpokoak dira. Helduagoek, ostera, astegunetan, ostiralean izan ezik, egunero dituzte entseguak. Horrez gain, oporretan, hainbat egunetan ere elkartzen dira. "Gabonetan, esaterako, federatutako neskek teknifikazio saioak izan zituzten hiru egun jarraian, goizetan. Kanpoko entrenatzaile bat ekarri genuen egunerokoetan praktikatzen ez dituzten gauzak egiteko".\nZigaranek adierazi du arazoak dituztela entrenatzaileak bilatzeko, kluba gaztea denez harrobirik ez duelako eta kirola bera "nahiko ezezaguna" delako: "Kanariar, sevillar eta donostiar bana ditugu orain taldeak gidatzen. Benetan, zaila da topatzea; horiek ordezkatzea da gehien kostatzen zaiguna". Baina, egoerari aurre egiteko bidea bilatzeari ekin diote, eta, datorren ikasturteari begira, junior mailako hainbat ikaslek izena eman dute begirale ikastaroa egiteko: "Igerilari nagusien artean gogoa eta ilusioa dago eta hori garrantzitsua da, harrobian dago eta etorkizuna", azpimarratu du.\nEz da esku artean duten erronka bakarra, mutilak erakartzeko ahalegina ere egiten dabiltza eta: "Duela urte gutxira arte, mutilik ez zegoen kirol honetan eta gurean, gaur egun, oraindik ere ez dago; eta kanpora lehiatzen joaten garenean bakarra ikusi dugu". Hala, jarduera ezagutzeko gonbita egin du: "Atea zabalik dago. Igeriketan badaude mutil asko, eta dantzariak ere badaude. Biak uztartzen dituen kirola da", nabarmendu du.\nKirol aberatsa da igeriketa artistikoarena, ez agresiboa uretan egiten delako. Besteak beste, mugimendua, malgutasuna, indarra, koordinazioa, sinkronizazioa, erritmoa, talde-lana edo mimika lantzen dira horretan. Horrekin lotuta, bi modalitatetan egiten dute lan Urdantzan: figurak eta errutinak. Azken horiek egiteko lehenago figurak ikasi behar dira. Bata zein bestearen ezaugarriak azaldu ditu Zigaranek: "Figura oinarrizko postura bat da. Errutina figura ezberdinez osatuta dago, musikaz eta koreografiaz lagunduta dagoena. Errutinak taldeka, binaka edo banaka egin daitezke. Beste modu batean esanda: alde teknikoena figurak dira, eta ikusgarrienak, berriz, errutinak". Zuzendaritza batzordeko kideak gaineratu du kategoria bakoitzak figura batzuk egiten dituela, eta mailan aurrera egin ahala, horien zailtasuna areagotzen doala.\nInteresatuek igerian jakitea baino ez dute behar, eta klubean izena ematea. Bi bide dituzte horretarako: urdantzasinkro@gmail.com helbidera mezua bidalita edo 663 52 01 82 telefonora deituta. Amaitu aurretik, zuzendaritza batzordeko kideak eskerrak eman nahi izan ditu, bazkideen lankidetza gabe ezinezkoa izango litzatekeelako aurrera egitea.\nIrakurri erreportaje osoa ALEA aldizkariaren 183. zenbakian


Gipuzkoa, Ekiten duen Lurralde gisa, Sustatzeko Programako 2012 urteko deialdia\nBerrikuntzako, Landa Garapeneko eta Turismoko Departamentuak, Jakintzaren Gizartean oinarrituriko Gipuzkoa bat eraikitzen lagundu nahi du, gizarte-iraunkortasuna, iraunkortasun ekonomikoa eta ingurumen-iraunkortasuna bateratuko dituen oinarri batean nahi du euskal gizartea finkatu.\nHau da, Gizarte-Erantzukizuna aintzat hartzen duen Lurralde bat eta herritarren, gizartearen eta bere erakunde sozial eta ekonomikoen jabekuntzara bideraturik dauden politikak garatzen dituena. Lurralde-kapital bat eraikitzean datza kontua.\nBere etorkizunaren protagonista izatera igaro nahi duen Lurraldea; bere pertsonei eta baliabideei dagokien balioa emanez, ikaskuntza kolektiboari dagozkion prozesuak sustatuz, eta gizarte-kohesio eta egituraketa-maila zuzen batzuk ziurtatuz.\nHorretarako, eta deialdi honen barruan, ondorengo ekintzak diruz lagunduko dira:\na) Ekimenaren zentzua eta kultura ekintzailea eta berritzailea sustatzea hezkuntzaren arloan\nb) Enpresak sortzeko eta garatzeko prozesuan laguntza ematea\nc) Berrikuntza eta pertsonekiko eta lurraldearekiko konpromisoa sustatzea\nEkintza hauek martxan jartzen laguntzeko, 4,54 milioi eurotako aurrekontua dauka.\n[PDF - 227.62 kb]


Zuhaitz honen genoma S. aria eta S. aucuparia espezietatik dator. Europa iparraldean eta, erdialdeko eta hego-mendebaldeko mendietan agertzen da. Euskal Herrian, bereziki, goialde piriniarretan agertzen da baina uren banalerroko mendi garaienetako leku gutxi batzuetan ere aurki daiteke.\n(Ehrh.) Pers. (S. mougeotii Soy.-Will. & Godr.)\n20 m arteko zuhaitza. Begiak pixka bat iledunak. Azal leuna eta grisaxka du zurtoinean.\nHostoak ditu bakunak eta txortendunak. Bigarren mailako 8 - 10 nerbio-parerekin, oso nabariak eta ertza gingildun-horzduna. Gingilak oinalderantz sakonduz doaz, erdiko nerbiorainoko distantziaren laurdena izateraino. Gainaldetik glabroak dira eta, azpialdetik ilupa zuri-grisaxkaz estaliak.\nLoreak muturreko korinboetan elkartuta; adarrak oso iletsuak loraldian eta glabroak fruitu-garaian. Errezeptakulu ilupaduna, 4 mm artekoa. 5 sepaloz osatutako kaliza, kanpotik ilupaduna, eta, 5 petaloz osatutako korola. Petaloak ia glabroak. Androzeoak 18 - 20 estamin glabro ditu; eta ginezeoak 2 - 3 karpelo, oinaldean soldatuak, estilo askeekin eta oinarrian iluadunak.\n14,55 mm arteko pomoa, luzanga, azal gorrikoa eta lentizela txiki bakanez hornitua. Jangarria da baina zapore mikatz xamarra du.\nGingilak triangeluarrak dira eta hostoa oinaldean oso zabala da. Gingilak ez ditu hain sakonak.\nSuedia hegoaldean, Danimarkaren ekialdeko muturrean, Finlandiaren hego-mendebaldeko muturrean, Herrialde baltikoetan eta Polonia iparraldean. Horiez gain Europa erdialdeko eta hego-mendebaldeko mendietan agertzen da, bereziki, Alpeetan, Pirinioetan eta Mendi Kantabrikoetan. Euskal Herrian, batik bat, goialde piriniarretan agertzen da, baina uren banalerroko mendi garaienetan, leku bakan batzutan ere agertzen da.\nAltitude handietan bizi da, trokarteetan edo, pagadi eta pinudietako soiluneetan. Lurzoru silizeoak ditu nahiago. Lurzoru nahiko lehorretan hazten da.\nEspezie tetraploide apomiktikoa da, hau da, haziak ernaldu gabe ugaltzen da. Bere genoma S. aria eta S. aucuparia espezietatik dator.\nMaiatza eta ekainean loratzen da eta, fruituak irailetik urrira heltzen dira.\nAdornurako asko landatu da Europa iparraldean, hirietako baldintzekiko duen tolerantziagatik. Hiribideetan eta parke urbanoetan landatzen da bereziki.\nEgilea: | Sorrera: 2011/12/06 | Azken eguneraketa: 2014/09/27 | Bisita-kopurua: 809 | Argazki nagusia: Mats Ellting


Free chat Araras. Ausazko arrotz doan txateatu berehala Araras tik.\nFree chat Araras\nOngi etorri Chatroulette ArarasEdozein lekutan, munduko pertsona aleatory bat konektatzeko. Chatroulette Araras dezakezu honako aukeren artean aukeratu:- Guztiak pertsona mota Araras doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nAraras hirien zerrenda:


Aldaketa klimatikoa gelditzeko, aldaketa soziala | LAB SINDIKATUA\nEkintza Soziala Ekosozialismoa Aldaketa klimatikoa gelditzeko, aldaketa soziala\nAldaketa klimatikoa gelditzeko, aldaketa soziala\nIRITZIA.- Bea Martxueta eta Urtzi Ostolozaga, LABeko batzorde sozio-ekonomikoko kideak\nMesfidati eta arduraz bizi izan dugu Parisko Klimaren inguruko Goi Bilera hau, Kioton erabakitako adostasunak berretsi behar izan dituzte, eta protokolo horren helburuak ez dira nahikoa izan eta protokoloa bera, ez da eraginkorra izan gainera. Beharrezkoak diren neurriak ez dira sinatuko Parisen, negoziatzen aritu diren dokumentuek ez dute halakorik jasotzen, ez dira beraien interesetara egokitzen.\nOso teknikoak diren iritzi asko darabiltzagu aspaldian esku artean. Aldaketa klimatikoaren ondorioak horrenbestekoak ez izateko zer egin behar den eta, zer egin behar ez den diote. Orain hartzen diren erabakiak, eta berandu gabiltza, egoera atzeraezina izan ez dadin guztiz beharrezkoak izan behar dira. Ezin daitezke borondatezkoak izan eta, legez bermatuak izan behar dira, eskubideez ari garelako. Hausnarketa politikoa burutu behar da, teknikoa baino askoz sakonagoa. Arazoaren sustraietara jotzen ez bada, alperrik dabiltza. Gatazka armatuez, goseteez, pobreziaz, pobrezia energetikoaz, desberdintasun sozial gero eta sakonagoetaz, aberatsak blindatzeaz, gaixotasunez, bi mundu paralelo sortzeaz ari gara.\nParisen bildu direnak gurekin bukatuko duten birusak dira. Epe laburrera begirako beraien interesen alde dabiltza. Hori da hain zuzen ere kapitalismoa, hain injustoa den sistema, bizitza babestu eta zuzentasun soziala lortzeko gai ez dena.\nDesertizazio prozesua edo poloetako izotza urtuz joatea atzeraezinak izango diren prozesuak izango dira. Nahiko kalte eragin dute eta, “dute” diogu, egoera honek arduradun zehatzak dauzkakalako. Arduraz jokatuko dugunok, boterea hartu beharra dugu egoera iraultzeko. Partxeak jartzeak ez du balio, sistema errotik aldatu beharra dago. Pertsonak eta planeta erdigunean jarri beharra dago eta horretarako, sistema lehenbailehen aldatu beharra dago.\nLan mundua da jendarteak eta baliabide naturalek bat egiten duten gune nagusia. Beraz, langileen ordezkariok, sindikatuok, zeregin handia dugu, erakundeetan eta produkzio guneetan eragiteko. Erabakien jabe izan behar dugu. Inposatzen diguten ereduaren aurrean, alternatibak badira eta bestelako ereduak konfrontatu behar ditugu. Eta, gure apostua, jendarteko gainontzeko eragileekin batera, lan hori egitea da. Prozesu sozial zabal eta anitza jarri dugu martxan horretarako. Euskal Herriko Eskubide Sozialen Kartak, naturaren eskubideak ere jaso ditu eta, klima aldaketari aurre egiteko eskubide horrek marko araugilean jasota izatea da aterabide bakarra.\nAspalditik gabiltza jendarte eredu alternatiboa eraiki beharraz. Alternatibak badirela eta egingarriak direla Alternatiben Herrian adierazi genuen urrian, eta bide horretatik jarraitzeko asmo irmoa dugu. Jendarteko benetako beharrizanak asetzeko ekoiztea nahi dugu. Demokratikoki erabakitzea beharrezkoa da eta, produkzio horrek ekosistemaren erritmoak errespetatu beharko ditu. LAB sindikatuan, sindikalgintza eredua birpentsatzen gabiltza, hausnarketa eta eztabaida prozesu horretan, erdigunean kokatuko ditugu ekofeminismoa, ekosozialismoa eta deshazkundea. Energia hornitzaileak diren enpresak kontrol publikoaren esku izan beharko dira. Langile eta erabiltzaileen esku, pobrezia energetikoari aurre egiteko, berdin herritarren gutxieneko beharrizanak asetzen dituzten beste sektoreak ere. Lan baldintza duinak bermatuz eta soldatak mantenduz, lan jardunaldiak murriztu beharko dira eta erritmoak murriztu. Hauek dira benetan hartu beharreko erabakiak.\nEuskal Herrian mugimendu ekologista indartsua izan dugu beti eta, sindikatuaren elkarlana beti izan da sendoa. Lemoiz gelditu genuen, orain Garoña ixtea derrigorra dugu. Frackinga bezalako teknikak legez kanporatuak izan beharko lirateke, Kantauri itsasoan hidrokarburorik dagoen ere ez dugu ikertzerik nahi. Gu energia berriztagarrien eta ordezkagarrien aldekoak gara. Energia eta urak administrazio publikoen eskuetan egon beharko lukete eta, negoziorako baino beharrizanak bermatzeko eta kalitatezko enplegua sortzeko balio beharko luke. Hondakinei dagokienez, errauskailuak gaixo sortzaileak eta kutsakorrak izanik, gehien birziklatzen duen teknikaren aldekoak gara. Helburua zero zabor izan behar da. Mugikortasunari dagokionez, ikasleak eta langileak lanera eta ikastera, eskualde barruan eramango dituen garraio publiko eta kolektiboaren alde egingo dugu, AHTa bezalako proiektu inposatuen aurrean.\nParisen hartuko diren irtenbideak beraz, gutxi batzuentzako irabaziak baino bilatzen ez dituen sistema aseezin baten partxe hutsak baino ez dira. Beraiek diseinaturiko egoeraren aurrean mantso, beldurrez eta isilik eduki nahi gaituzte. Gainera, horretarako eragiten dituzte momentu honetan bizi dugun shock egoera bezalakoak. Baina Euskal Herrian hasi dugun bidea ezingo dute geratu bertoko interes eta gobernu neoliberalek ere. Ilusioz sortzen eta aldarrikatzen jarraitzeko asmoa dugu, bestelako jendarte eredua lortu arte.


Txalo eta oihu artean hartu du alkate kargua Izaskun Gomezek : Oarsoaldeko Hitza\n[Argazki galeria] Izaskun Gomez: "Elkarrizketa, akordioa eta kontsentsua izango dira nire gobernuaren iparrorratza"\nHondakinen bilketan ari diren langileek beren lanpostuen defentsa egin dute, eta alkate izendatu berriari beren eskaeren berri eman diote\nIzaskun Gomez, kargua hartu berritan, legegintzaldiko lehen diskurtsoa egiten\nErrauste plantaren kontrako oihuak batetik, eta txaloak eta poza bestetik. Denetik izan da gaur goizean Arizabalon, udalbatza berria izendatzeko egin den plenoan, baita euskararen aldeko aldarriak ere, gaztelania hutsez egin baitu alkatea izendatu berriak lehen diskurtsoa.\n10:00etan puntuan hasi da udalbatzarra, eta ordurako lepo zegoen aretoa. Zinegotzi eta alkate berriaz gain, hain ziren ordu erdi lehenagotik udaletxe sarreran beren lanpostuen defentsan elkarretaratzean izan diren langileak, eta baita haiei babesa agertzera joan direnak ere; plenoan izan dira ere PSE-EEren jarraitzaileak, alderdiko goi kargudunak tarteko; Iñaki Arriola eta Denis Itxaso izan dira Pasaian, Izaskun Gomezi babesa agertzen.\nEzusterik ez da izan Pasaiako udalbatzarrean. Adinaren arabera mahaia osatu eta zinegotziek zin egin dute kargua, “legeak hala behartuta” EAJkoak eta EH Bildurenak, baita Pasaiak Ahal Du taldeko hiru zinegotzietatik batek, eta bere horretan gainontzekoek.\nPSE-EEko Izaskun Gomezek eta EH Bilduko Migel Mari Torreak aurkeztu dituzte beren hautagaitzak, baina ez batek ez besteak, ez dute gainontzeko alderdien babesik lortu, eta honenbestez, hauteskundeetan indar bozkatuena izan den zerrendaburua -Izaskun Gomez Cerdeño- izendatu dute alkate.\nHerritarren konfiantza eskertu\nPasaitarrek beregan jarritako konfiantza eskertuz hasi du inbestidurako diskurtsoa Izaskun Gomezek. Pasaia kudeatzea ez dela erreza esan du alkate berriak, baina herriak etorkizuna baduela eta etorkizun hori eraikitzera bere indar guztiak bideratuko dituela esan du antxotarrak.\nLehendik ere karguan esperientzia baduela gogoratu eta orduko esperientzia hartatik abiatuko dela esan du Gomezek, eta alkatetza behar duenarentzat zabalik izango dela jakinarazi.\nKargu hartu duten zinegotziak zoriondu ditu eta ongi etorria eman die karguan gaur estreinatu direnei.\nDatozen egunetan bere gobernua aurkeztuko duela iragarri du, eta baita programa ere. Edonola ere, gainontzeko taldeetako bozeramaileen iritzia bildu eta “asko entzuteko” asmoa duela esan du. “Elkarrizketa, akordioa eta kontsentsua” bere “gobernuaren iparrorratza” izango direla esan du Gomezek.


garraioari eta mugikortasunari buruz\nEAEko Garraio Eskariaren Irudia\nEuskadiko Garraioaren Panoramika\nBILAKETAREN EMAITZAK MUGA DITZAKEZU:\nGarraio eta mugikortasuna\nDokumentu honen helburua zera da: EAEko 2016. urteko bidaiarien eta salgaien garraiobideen eskaria aztertzea. Hala, Euskadin aurretik egindako ikerketen jarraipena dugu azterlan honekin.\nEAEko Garraio Eskariaren Irudia. 2011. urtea\nDokumentu honen helburua zera da: EAEko 2011. urteko bidaiarien eta salgaien garraiobideen eskaera aztertzea. Hala, Euskadin aurretik egindako ikerketen jarraipena dugu azterlan honekin.\nEAEko Garraio Eskariaren Irudia - 2006\nGaur egun, EAEn garraio politika egokiak aplikatzeko, eta etorkizuneko beharrei aurrea hartzeko, oinarrizkoa da garraio eskaera erreala zein den jakitea, eta epe luzera garraiobide bakoitzean zein bilakaera aurreikusten den jakitea, bai pertsonei bai salgaiei dagokienez.\n2016ko Mugikortasunaren Azterlana\nAzterlan honen bidez EAEko egoiliarren mugikortasunaren ezaugarriak jakinarazten ditugu. Horretarako 2016ko apiriletik ekainera arte inkesta bat egin genuen Euskadiko etxebizitzetan. Inkesta horren bidez Euskadiko egoiliarren lanegunetako joan-etorriei buruzko ezaugarriak bildu ditugu.\n2011ko Mugikortasunaren Azterlana\nAzterlan honen bidez EAEko egoiliarren mugikortasunaren ezaugarriak jakinarazten ditugu. Horretarako 2011ko apiriletik ekainera arte inkesta telefoniko bat egin genuen. Inkesta horrez bidez joan-etorriei buruzko ezaugarriak bildu ditugu; familiako 6 urtetik gorako partaideek egiten dituzten joan-etorrien ezaugarriak hain zuzen..\n2007ko Mugikortasunaren Azterlana\n"Mugikortasunari buruzko Ikerketa 2007" honekin, gizarteari oro har, erakundeei eta garraioaren sektoreko profesionalei, EAEko mugikortasun errealaren berri eman nahi diegu, datu hauetatik abiatuz, Garraio Iraunkorrerako gure estrategian aurrera egiteko.\n2020. urteko Euskadiko Garraioaren Panoramika\n2019. urteko Euskadiko Garraioaren Panoramika\n2018. urteko Euskadiko Garraioaren Panoramika\n2016-2017. urteetako Euskadiko Garraioaren Panoramika\n2015 urteko Euskadiko Garraioari buruzko Panoramika\n2012ko Euskadiko Garraioaren Panoramika\nOTEUSek egin duen 2008ko txosten honetan garraio egoera aztertzen da. Dokumentu honetan mugikortasuna eta garraio sektore informazio garrantzitsuena erakusten da, baita ere garraio-sistemaren iraunkortasuna aztertzeko adierazleak.\nEuskadiko Garraio Behatokiak (OTEUSek) egin duen urteko (2007ko) txosten honetan garraio egoera aztertzen da. Txosten honetan mugikortasuna eta garraio sektore informazio garrantzitsuena erakusten da, baita ere garraio-sistemaren iraunkortasuna aztertzeko adierazleen eta aldagarrien bilakaera.\nDokumentu honetan, 2006. urtea aztertzen da. euskadiko Garraioaren Behatokiak (OTEUS) egin duen laugarren Garraioaren Panoramika da, eta, gure ustez, garraio-sistemaren iraunkortasuna aztertzean, xehetasun handiz erakusten du adierazleen eta aldagarrien bilakaera.\nEuskadiko Garraioaren Panoramika 2005\n"EUSKADIKO GARRAIOAREN EGOERA"ri buruzko agiri hau Garraio Iraunkorraren Gidaplana: Euskadiko 2002-2012 eperako garraio-politika"n jasotako konpromisoetako baten ondorio da


Kazeta.info - Blokatzeak, karakoil operazioak, piknikak... erretretren erreformaren aurka ekimen ainitz - blog officiel Abertzaleen Batasuna\nBlokatzeak, karakoil operazioak, piknikak... erretretren erreformaren aurka ekimen ainitz\nArgitaratua: 2010-10-25 17:35:16\nHeldu den osteguneko greba eta mobilizazio egunari begira ekintza berriak deituak izan dira. Hala nola, astelehen arratsean Oldartu kolektiboko kideak Baionako Suprefeturan sartu dira eta hantxe gelditu dira kanpratuak izan arte. Goiz huntan berriz Biarritzeko aeroportuan sartu dira. Protestaren ondorioz goizeko lehen hegaldia oren batez gibelatua izan da. Goizean zehar barraskilo operazioa egin dute Hendaiatik Baionarat, horrek ilara luzeak egin dituela A63 autobidean. Intersindikalak bi ekimen eginen ditu, bata Baionako Herriko Etxearen aitzinean eta bestea Miarritzeko Herriko Etxean, Grenet eta Borotrak erretreten erreformaren alde bozkatu izana salatzeko.\n« Paysbasque.info - Concernant... JPB - Retraites : la... »


DOOM – PixelBerri\nDate: 20/12/2019Author: Lan 0 Iruzkinak\n1993an argitaratu zen lehenengo Doomek shooterren eta bideojokoen panorama guztiz eraldatu zuen. Bi hamarkada igarota id Softwarekoek beraien FPSa berritasunekin, baina arima klasikoa mantenduta berpiztu dute.\nMartxo bukaeran Bethesdak eta id Softwarek DOOM Eternal argitaratuko dute. Eternal 2016an argitaratutako DOOMen jarraipena izango da. Azpititulurik ez izateak argi uzten duenez, orain lau urte jaiotako joko hori jatorrizko Doomen hasiera berri modura hartu daiteke.\nHasiera berria bai, baina iraganera begira egindakoa da. Gure protagonistak 1993ko Doom hartako Marinearekin harreman benetan estua dauka; proiektua Doom 4 izenarekin jaio zen, eta honek aurrera egin ahala zenbakia kentzea erabaki zuten arren, jarraipen zuzen bezala hartu daiteke.\nShooterren saga klasiko hau beti akzio eta sarraski etengabeengatik ezaguna bada ere (Doom 3 alde batera utzita, noski), oraingoan narrazioak garrantzi handia hartzen du; beste pertsonaia batzuekin izango ditugun hizketaldiek eta bisitatuko ditugun lekuetan aurkituko ditugun audio artxiboek azalduko digute Marten gizadiak ezarritako baseak jasaten ari den deabru eta munstroen erasoaren jatorria.\nJokoaren hasieran laborategi eta base militarrak bisitatu ostean, Marteko lurrazalean edota infernuan munstroak akatzera igaroko gara.\nDoom beti izan da intentsitate eta abiadura handiko tiroen jokoa, eta narrazioak nolako pisua hartuko duen ikusteak akzio horren kalterako izango dela pentsatu dezakegu. Zorionez ez da hala gertatzen DOOMekin: munstroen erasoaren atzeko misterioa era ezin hobean azaltzen da bideojokoan zehar, eta beste pertsonaiek Marineak izango dituen helburuei esangura emango diete. Gainera, misterioa argitzeko informazio gehiago nahi duenak hainbat sekretu aurkitu ahalko ditu; hautazko zeregin bat da, eta akzioa bilatzen duenak horiek alde batera uzteko aukera edukiko du.\nHori esanda, DOOMek eskaintzen duen akzioa paregabea da. Uneoro mugitzen egotea ezinbestekoa izango da munstroen hordei aurre egiteko; hala ere eskura izango dugun armategiak lanak erraztuko dizkigu. Ohiko pistola eta metrailetetatik hasita, Doomen ikurrak diren Super Shotguna, Plasma Riflea edota BFG9000a eskuratuko ditugu istorioak aurrera egin ahala.\nBerritasunek ere bere lekua dute DOOMen: etsaiak hiltzeko zorian daudela Glory Kill izeneko exekuzioak gauzatu ahalko ditugu. Horiek munizioa aurrezteaz gain bizia berreskuratzeko bidea dira, sarraski etengabe horretan bizirik mantentzeko baliagarriak izanik.\nMapen diseinua oso faktore garrantzitsua da jokoarentzat. DOOMen une interesgarrienak arena estiloko mapa itxietan gertatzen da; horietan bide, lasterbide edota jauzi erraldoiak egiteko elementuak aurkituko ditugu, mapak labirinto bezalako eszenarioetan bihurtuz.\nAkzioak freskotasuna izan dadin, jokoak etengabe erronka berriak jarriko dizkigu aurrean. Fase bakoitzak hiru erronka propio izango ditu: etsaiak glory kill zehatz batekin hiltzea, eszenarioetako baliabideak erabiltzea munstroak hiltzeko, elementu desberdinak aurkitzea faseetan… Jokoan zehar hainbat motatako erronkak ikusiko ditugu. Horiek eginda gure armak hobetzen joateko puntuak lortuko ditugu.\nSekretuz betetako mapak\nArmak ez dira izango hobetzeko edukiko ditugun elementu bakarrak. Esplorazioa beti izan da id Softwareren shooterreko ardatzetako bat, eta DOOMen eszenarioek sekretu asko gordetzen dituzte. Marinearen armadura hobetzeko tokenak, gure armategira aldaketak ekarriko dituzten tresnak, ahalmen ezberdinak emango dizkiguten errunak edota jatorrizko Doomeko mapak aurkitzeko aukera izango dugu, betiere eszenarioak ondo arakatzea erabakiz gero.\nAkzioa eta esplorazioa nahastuta DOOMek jokalaria ez gogaitzea lortzen du. Horiei plataformaz betetako atalak gehitu behar zaizkio. Gutxitan ikusiko ditugun arren, abentura hasieratik lortuko dugun jauzi bikoitzak plataformen atal interesgarriak sortzeko balioko du.\nMapetako zirrikitu guztiak arakatu beharko ditugu sekretu eta objektu guztiak aurkitzeko.\nGrafikoki DOOM bideojoko bikaina da. Orain ia lau urte argitaratu zen arren id Softwaren obra bikaina da atal honetan. Eszenario desberdinak elementuz beteta daude, eta aurkituko ditugun munstroak xehetasun guztiekin modelatuta daude. Laborategi edota baseetatik ari garela argiztapena apartekoa da, eta infernutik etorritako erasoaren ondorioak agerian jartzeko balioko du.\nMick Gordonek sortutako soinu banda ere aipatzekoa da. DOOMen aurrekariak ahaztu gabe, Gordonek Heavy Metalean oinarritutako doinu gogorrez osatutako abestiak sortu ditu; jokalariak gauzatuko dituen sarraskien lagungarri ezin hobeak izango dira.\nSingleplayerrarekin batera, online bidezko multiplayerra eta Snapmap izeneko mapa sortzailea ere gehitu dizkio id Softwarek DOOMi. Bi atal gehigarri horiek itzelak izan arren, jokalari bakarrarentzako kanpaina izugarriaren itzalpean geratzen dira.\nDOOM azken urteetako FPSrik borobilena da. Jokoak irauten dituen 12 orduetan atsedenik gabe deabruak hiltzen ariko da jokalaria, eta funtsean beti berbera egiten ariko den arren, DOOMek eskaintzen dituen baliabideekin gogaitu gabe ibiliko da Jokalari bakarrarentzako kanpaina on batekin gozatu nahi duenarentzako ezinbesteko obra da id Softwarena.\nGeneroa: Akzioa, First Person Shooter\nSortzailea: id Software\nAkzioaDOOMFPSPC AnalisiakPS4 AnalisiakShooterSwitch AnalisiakXbox One Analisiak\nAurrekoa Previous post: Hollow Knight\nHurrengoa Next post: Yakuza Kiwami 2


Mobilizazioa egingo dugu Agurainen, GTOko bi kaleratuen berronartzea eskatzeko | LAB SINDIKATUA\nEkintza Sindikala Mobilizazioa egingo dugu Agurainen, GTOko bi kaleratuen berronartzea eskatzeko\nGrupo Trans Onuba (GTO) enpresak bi langile kaleratu ditu Agurainen duen lantegian. Pasa den urtetik hona, eta lehenengo hauteskunde sindikalak egin eta gero, enpresa honetako langile kopurua txikitzen ari da. Lehenengo, aldi baterako langileak izan ziren kalera joan zirenak, eta orain langile mugagabeak.\nEnpresak, Arabako langileak kaleratzen dituen bitartean, Huelvako lantegiko langileak Agurainera lekualdatzen jarraitzen ditu. Lan Ikuskaritzan salatu dugunez, Huelvako langile lekualdatuek lanaldi luzeak egiten dituzte eta Huelvako garraio-hitzarmena aplikatzen zaie.\nLABen ustez, onartezina da GTOren zuzendaritzak langile bi kaleratzea ekoizpen eta antolaketa arrazoiengatik eta, aldi berean, Huelvatik lekualdatutako langileak Aguraingo instalazioetan mantentzea. Ezin gara geldirik egon enpresak langileak erabili eta botatzeko objektuak izango balira bezala tratatzen dituela ikusita, eta urteak lanean eman ondoren, kaleratu egiten dituztela. Horregatik, LABek enpresari eskatzen dio gaia ordezkari sindikalarekin lantzea eta kaleratutako bi langileak lanera itzultzeko akordio batera iristea.\nLangile kaleratuen berronartzea eskatzeko, mobilizazioa egingo du LABek larunbatean, azaroaren 27an, 12:30ean, Aguraingo San Juan plazan.


‘Eta gazteak Bilbon euskaraz, zergatik ez? gazteen euskararen erabileraren azterketa’ ikerketaren barruan txertatzen da urtarrilaren 10ean Bilboko eragileekin egingo dugun kontraste mintegia. Bilboko gazteekin kontaktu zuzena duten eragileak eta euskalgintzako eragileak izango dira gonbidatuak.\nUrrian bi saio izan genituen 15-22 urte bitarteko gazteekin. Foro hartan, gazteek euskararekiko eta beste hizkuntzekiko duten lotura afektiboa ezagutu, bere eguneroko bizitzan euskara non eta noiz erabiltzen duten detektatu, erabilera errazten eta oztopatzen dituzten arrazoiak identifikatzen saiatu eta gazteek, euskararen erabilera sustatzeko zenbait ekintza ezagutu genituen. Informazio hau guztia eragileekin kontrastatu nahi dugu eta haien aldetik ekarpenak jaso.\nSaio bateko mintegi hau urtarrilaren 10an egingo dugu Eusko Ikaskuntzaren Bilboko bulegoan.\nInteresa baduzu jar zaitez gurekin harremanetan.


Gure historia - CPI Samaniego IPI\nCPI Samaniego IPI Eusko Jaurlaritzaren Hezkuntza, Hizkuntza Politika eta Kultura Sailaren barneko Ikastetxe Publiko Integrala da. Ikastetxe honetan Haur Hezkuntza, Lehen Hezkuntza eta Derrigorrezko Bigarren Hezkuntza, B eta D eredutan.\nGure prestakuntza-eskaintza osoa webgune honen beste atal honetan aurki dezakezu: Prestakuntza-eskaintza.\n1857. urteko Moyano Legearen bidez, 6 urtetik 9 urterainoko hezkuntza beharrezkoa izatea agindu zen. Eta 1901. urtean Romanones kondeak denbora tarte hori 12 urteraino luzatu zuen. Hala ere, lege horiek eraginkorrak bihurtzeko ahaleginak geroxeago etorri ziren. Samaniego ikastetxea 30. hamarkadan jaio zen, bere lehendabiziko ikasturtea eskola graduatua bezala 1931-32koa izanda. Monsinore Estenaga kaleko eraikuntza1935.eko apirilaren 28an inauguratu zen. Hau da segur aski Gasteizko zaharrena.\nGerra zibilaren garaian, beste askorekin gertatu zen bezala, odol ospitale izateko prestatu zuten.\nGerra bukatutakoan, kolegio bezala funtzionatzen jarraitu zen, 1949. urte arte. Orduan, Jesus obrero eskoletan sartu zen, Samaniego Eskola-Taldea bezala. Garai hartan neska eta mutilentzako hezkuntza eta zuzendaritza banatuak ziren. 1960-61 ikasturtean 734 mutil eta 324 neska zituen.\n1966. urtean Jesus Obrerotik banatu zen berriro, eta Aurrezki Kutxek, Diputazioak eta Udalak osatutako patronato batek gidatzen zuen. Consejo Escolar Primario Samaniego zuen izena patronato horrek, zuzendaritza bakarrekoa. Hala ere, neskak eta mutilak banatutako klaseetan jarraitu zuten, 1975. urte arte.\n70 eta 80. hamarkadetan, Villar Palasiren Hezkutzaren Lege Orokorrarekin, derrigorrezko hezkuntza 14 urte arte luzatu zen, eta ikastetxea kontzertatua bihurtu zen. Garai horretanOHOko 32 talde eta haur-hezkuntzako 8 talde zituen.\n1990. urtean LOGSEk 16 urte arte luzatu zuen derrigorrezko hezkuntza, eta gaur egun, Euskal Eskola Publikoaren Legearen bidez Samaniego Eslola Taldean eraldatu da, bi zentro desberdinez osatuta: haur-hezkuntza eta lehen hezkuntzakoa bata eta bigarren hezkuntzakoa bestea.\nAzken aldaketa 2014. urtean gertatu zen. Ordu arte eraikuntza berean bizi izan ziren bi ikastetxe gaur egungo Ikastetxe Publiko Intregralean elkartu ziren.


EHIZTARI IZATETIK ARTZAIN IZATERA.\nPaleolitico azken aldean izoztearen laztasuna ibitu egin da, ta egutaroa beratzagoa da.\nEhizea urritu egin da eta izadiko ondasunak batzeko modu barriak asmatu behar, geratzen diran gai gitxiez kilikolo elikatu ahal izateko, eta horregaitik hazurbakoak eta itsas-atxetako bizidunak be, jaten hasi dira.\nMurrizte eta gainbehera aldi guztiz luzearen ostean, Neolitico heldu zan arte izan be,(Kristo baino 3.000 urte lehenago) bizimodua nabarmen hobatu da, batez be, ehizan eta arrantzuan soilik jarduteke, abereak bezatuten ditue eta abelgorriak zainduten hasi dira.\nTxakurra gizonaren lehenengo laguna eskurandu dabe, eta ahuntza, txarria, zaldia ta behia, eta orain etxekotu egingo da Pirene zehar urrunetatik heldu dan elementu esker haundikoa, ardi menatza, enda sendo eta aparta, zeinek gizaldi eta gizaldietan gure aurretikoak janaritu eta jantzi dituan (esne, haragi, artule eskeintzaz), eta oraindino be, Bizkaiko mendietan eta zelaietan larran ohi doguzan ardiak.\nAldakuntza barri honek gizarte eraketa barria dakar; talde indartsua ta esku handikoa eratuko da apurka apurka, eta aberastasun ezaugarri, daukezan abereen mordoa izango da.\nArtzain eta aberezain jardunez zaletu bizkaitarrak eta lugintzeaz arduratu ez, Euskalerriko hegoealdean harik geroetararte ez dau gorarik izango.\nMetalgintza hasbarria be (topinki ta brontzea), ez da lar erakargarri Bizkaiko bizilagunen arduran, ta hori ez da harrigarri artzain-gizartean, eurenera lotuak eta batera bestera ebiltzanez, barrikuntza edo aldaketarako zalago izatea, oin geldiko dan gizarte nekazariaz bestera.\nGarai haretan, 2000garren urteaz harrezkero Eneolitico ta Metalen Aroa, bizkai lagunak eurrez ugaritu dirala susmetan da, hor dira ugari hilerriak eta obitegi hainbat lagunenak (harpeak eta tregu-harriak).\nHobi horreetan bizkaitarrek heriotzosteko bizitzan beharren izango diran gauzak itxi daroez, baina metal tresnarik bakan baino ez da aurkitzen, eta metal langintzan ardurarik izan ez ebela ziurta leiteke.


Funtzionamendua - Escuela de Canto Eugenia Echarren\nYou are here: Home1 / Eskola2 / Funtzionamendua\nIrizpideak onartua izateko eta plaza galtzeko:\nEskolan sartu baino lehenago hasmentako balorapen bat egiten da, doakoa, ahots bakoitzaren ezaugarri bereziak ezagutzeko: adimena, ahotsaren dohain naturalak, instrumentuaren osasun egoera, adina… eta abar.\nPlazaren galtzea: ikasleak plaza galduko du justifikaziorik gabe eta modu iraunkorrean falta egiten badu edozein irakasgaitan\nFuntsezkoa da helburu orokorrak egokitzea ikasle bakoitzaren ezaugarrietara eta materaial didaktikoa eta errepertorioa aukeratza haren interes eta gaitasunen arabera. Horregatik ezinbestekoa da klaseak modu indibidualean ematea.\nAhots teknika klaseen bidez ikasleari eman behar zaio instrumentuaren ezagutza, ahotsaren eta ahots-gaitasunaren garapena, ikasketa ohituren sustapena, zaletasun musikalaren aberastea eta kantaria bilakatzeko bidea, profesionala izan edo ez, baina musikari kantaria beti.\nIkasketa prozesuaren jarraipen iraunkorra eginen da hiru-hilabetean behin antolatzen diren barne audizioen bidez eta bukatuko da ekainan egingo de jendeaurreko audizio batez.\nIkasketen diploma eta egindako lanaren sariztatzea:\nBanatzen den diplomak sariztatu eta aitortuko du ikasleak egindako lana. Bertan jasotako irakats-orduen kopurua ziurtatu ahal izanen da.\nEra berean, irakasleen klaustroak aholkulari tekniko musikalarekin batera aztertuko du ia dagoen ikasleren bat bere konstantziagatik, seriotasunagatik eta lortutako emaitzengatik eskolaren laguntza merezi duena.\nBeka edo laguntza hau jaso ahal izatek irakasleak proposatuko du bere ikaslea eta honek kantu emanaldi bat egin beharko du klaustro aholkulari tekniko musikalak osatuko duen epaimahaiaren aurrean.


Ana Diez zinemagileari eskainitako zikloa hasiko da bihar | Irutxuloko Hitza\nAna Diez zinemagileari eskainitako zikloa hasiko da biharBy Irutxuloko Hitza on 2012/06/06 in Kultura ‘Ander eta Yul’ filma emango dute Antzoki Zaharrean\nEuskadiko Filmategiak Ana Diez zinemagileari eskainitako atzera begirakoa ekarriko du Donostiara. Joan zen astean Bilbon hasi zen zikloa. Ana Diezen 8 film proiektatuko dira atzera begirako honetan. Diezi buruzko liburua ere prestatzen ari da Filmategia. 25 urte baino gehiago darama Tuterako zinemagileak fikziozko lanak eta dokumentalak egiten. Bere lanak ezagutu eta berrikusi ahal izango dira ziklo honetan. Lehen emanaldia bihar izango da, 20:00etan. Zikloa hilaren 27an amaituko da. Emenaldi guztiak Antzoki Zaharrean izango dira. Bihar Ander eta Yul (1989) eta Elvira Luz Cruz, pena maxima (1985) emango dituzte. Hilaren 18an, astelehena, Todo esta oscuro (1997) proiektatuko dute. Marta izeneko broker donostiar bat da protagonista. Kolonbiara oan beharko du bere anaiaren gorpuaren bila. Kazetaria da eta hil egin dute. Ana Diez zinemagilea. Hilaren 20an La mafia en La Habana (2000) eta Galindez (2002) filmeen txanda izango da. Lehena, Batistaren garaiko Kubako mafiaren inguruko lana da. Bigarrena, berriz, EAJko Galindez pertsonaiaren erretratua da. Bere azken filma Paisito (2008), hilaren 27an emango dute.\nana diez, ander eta yul, antzoki zaharra, Euskadiko Filmategia, euskal zinema, zinema Hamar urte bete dira Francisco Escudero hil zela\nXabier Otaegi: ‘¿Adonde demos dil?’\nTweetstream\tViewing item 1 to 5 (of 5 items) Garikoitz Goikoetxea posted an update 29 minutes ago\nAitor Manterola posted an update in the group Futbolsofatzen 3 hours, 2 minutes ago\nKonfederazio Kopan, gaur hasiko da bigarren jardunaldia: http://futbolmamia.com/brasil-mexiko-gaur-italia-japonia-gauerdian/ Aitor Manterola posted an update in the group Futbolsofatzen 3 hours, 19 minutes ago\nIñaki Petxarroman posted an update 5 hours, 5 minutes ago\njoseba barandiaran posted an update in the group Ekonomiaz 6 hours, 2 minutes ago


zuntz laser bidezko ebaketa, laser ebaketa makina, laser ebaketa makina prezioa - ACCURL Laser\nEbaketa eremua: 6000 * 2500 mm\nEbaketa abiadura:> 100 m / min\nEbaketa lodiera: Max. 25mm karbono altzairua\nKontrol softwarea: PA8000\nZiurtagiria: CE, ISO, DNS\nLan eremua: 6000 * 2500mm\nKontrol sistema: PA8000\nLaser burua: Precitec ebaketa burua\nNazioarteko zuntz laser bidezko sorgailu aurreratua hornitua, laser bidezko ebaketarako CNC sistema berezia, zehaztasun handiko AC zerbitzuko sistema eta zehaztasun handiko kaxa bat;\nModular egitura integrala, ohezko soldadura osoa, tratamendu termikoa, behin makina / osatuz doitasun handiko makina baten bidez, mekanizazio doitasun handia, egonkortasun ona, kea xurgatzeko taula integratua eta instalazio azkarra / erraza;\nLineaz kanpoko aluminiozko aleazioak estalitako gurutze lineala, eta mekanizazio / osaketa zehatzak egiten dira, barruko tentsioaren erliebeen ostean, irtenbide solidoen bidez zahartze-tratamendu onarekin, propietate dinamiko onak eta zurruntasun onarekin;\nNO. Item deskribapena\n1 Kontrol sistema PA8000 Alemania, Windows sisteman oinarrituta. Eragiketa erraza eta erabilerraza den interfazea. Laguntzeko AI, DXF, PLT, G nazioarteko kodeekin lan egin.\n2 Software CNCKAD, Standard laser bertsioa\n3 Laser burua PRECITEC Auto-focus laser burua, sentsore kaptagarriarekin\n4 Laser iturria IPG 3000W, YLR Series, 100.000 orduko bizitza.\n5 Rack pinion Alemania TBI\n6 Gida errailak eta boladun torlojua THK, HIWIN Taiwan\n7 Osagai elektronikoak Kontaktorea, airearen etengailua SCHNEIDE (Frantzia)\n8 Etengailu fotovoltaikoa TURKIA ALEMANIA\n9 Pneumatikoen osagaiak SMC Japonia\n10 Motorra eta unitatea YASKAWA motorren eta unitateak\n11 gutxitzeko Stober Germany\n12 Lubrifikazio sistema automatikoa Txina marka\n13 Makina babesa Oihal refractar eta goi-estua eta itxitura guztiz itxita dagoen erradiazio kristalarekin. IGUS Alemania arrastatu kate eta kableak babesteko.\n14 Makinaren eraikuntza nagusia JIER, 80 urte daramatza makina astunekin, altzairuzko tratamendu hotzarekin, eta akabera, pieza bakarreko aluminiozko habeekin.\n15 Ura hozteko sistema Tongfei Txina\n16 Laser-ihesak ateratzeko sistema Maxsun China 7.5KW\n17 Ordezko piezak Tobera Precitec 5pcs\n18 Babes lente Precitec 5pcs\nZk Performance indizea parametroa Ohar\n1 Laneko tamaina (L × W) 6000mm × 2500mm taula bikoitz trukagarria\n2 X ardatzeko trazua 6020mm\n3 Y ardatzaren trazua 2520mm\n4 Z ardatze trazua 120mm\n5 X, Y, Z ardatza Kokatzearen zehaztasuna ± 0.03mm / 1000mm\n6 X, Y, Z ardatza errepikatu Posizionamenduaren zehaztasuna ± 0.02mm\n7 X, Y, Z ardatza Lotura gehienezko abiadura > 100m / min\n8 X, Y, Z ardatza Gehienezko Azelerazioa 1G\n9 Laser iturria IPG 3000W IPG, YLS seriea\n10 Makina pisua 15000kg\n11 Laneko mahai MAX karga 6000kg\n12 Linea zabalera 0,1 ~ 0,3 mm\n13 Ebakidura zakaritasuna Ra 3.2—12.5 μm\n14 Pieza zehaztasuna ± 0,1 mm\n15 Ebaketa capabilit 0.5-20mm Karbono altzairua\n0.5-10mm Altzairu herdoilgaitza\n16 Instalatutako guztira > 30 KVA\n17 Energiaren hornidura tentsio nominala 3 faseko 380V, 50Hz, transformadorearekin\nG: Nola aukeratu dezaket makina egokia?\nA: Mesedez, atsegin handiz bidali kontsulta bat eta esan gure material tamaina eta lodiera. Horren arabera aholkatuko dugu.\nA: MOQ mugarik ez. Kantitate handiak erosten badituzu, zoriontsu deskontu handiak eskainiko ditugu.\nG: Makina bat erosten badut, nola seguru egin dezakezu bidalketa bitartean?\nA: Zuntz laser bidezko ebaketa makina baterako, edukiontzia zuzenean karga dezakegu.\nG: salmenta laguntza ondorengo al duzu?\nA: Bai, pozik gaude aholkuak emanez eta mundu osoko teknikariek ere badituzte. Zure makinak zure negozioa martxan jarraitzeko behar dugu.\nG: Ez dakit makina hau nire lanerako egokia den?\nA: Ez kezkatu, besterik gabe, esan zure lan materialak, max area lan eta ebaketa lodiera, ondoren gomendatuko dizut zuretzat egokiena den makina.\nG: Nola egin dezaket makina oker egiten bada?\nE: Arazo horiekin aurre egiten bada, lineako zerbitzua eskaintzen da, gure salmentekin harremanetan jartzeko. Gainera, ingeniari banaketa zerbitzua eskaintzen dugu. Mesedez, jar zaitez harremanetan gurekin eta ez saiatu makina bakarrik konpondu. 12 orduko erantzuna emango dizugu ahalik eta azkarren zuretzat konpontzeko.\nfabrikatzaile onenak prezio merkea cnc laser ebaketa makina


Euskadiko Kutxa – Ipar Kutxak 36,7 milioi euroko zerga ondorengo mozkinak lortu ditu, 2013ko lehen hiruhilekoan — TUlankide MONDRAGON\nEmaitza horiek Entitate integratuak jardueraren lehen bi hilabeteetan (2012ko azaroan eta abenduan) lortutako 22 milioi euroei gehitu behar zaizkie. Kaudimen handia du, kapital nagusiaren ratioa % 11koa baitzen, 2012aren itxieran. Bat egiteko prozesuaren barruan eta etorkizuneko agertokien aurrean erabateko zuhurtasunez jokatuz, 982 milioi euroko ezohiko hornidura-plan zorrotz bat egin zuen, emaitzen eta erreserben kargura.\nEuskadiko Kutxa Ipar Kutxak, beraz, 2 eta 18/2012 Errege Dekretuetako eskakizunak oso-osorik betez; kreditu-inbertsioko, finantza-aktiboetako eta higiezin propioetako zorroak solidarioki hornituta; eta hornidura generiko bat legez baimendutako mugaraino eratuta ekin zion jarduerari.


Mondragon Assemblyk maskarak ekoizteko 4 lerro egin ditu Inditex-erako — TUlankide MONDRAGON\nMaskaren ekoizpen masiborako Mondragon Assemblyk egindako 4 lerro automatizatuko sorta bat eman dio Inditexek Desgaitasuna duten Pertsonen Galiziako Konfederazioari (COGAMI). Proiektuak, 2,3 milioi euroko balio duenak, hilean hamaika milioi maskara ekoizteko ahalmena dauka, eta erakundeak maskara horiek saldu ahal izango ditu bere helburu sozialetan laguntzeko. Eskari horrekin, kooperatibak jada15 lerro garatu ditu pandemia hasi zenetik, eta soluzio mota hauen hornitzaile garrantzitsu gisa sendotu da estatu mailan.\nKalkulatzen denez, Inditexek COGAMIri dohaintzan eman dizkion makinak neguan hasiko dira ekoizten, instalazio lanak bukatu eta gero. Mondragon Assemblyk lagunduko die instalazio lan horietan. COGAMIk Bergondoko industrialdean (A Coruña) duen kokaleku batean instalatuko dira makinak, eta ekoizpen horri lotuta 25 lanpostu ere sortuko dira.\nInstalazio horiek Inditexek moldatu beharko ditu erabat, Medikamenduetan eta Osasun Produktuen Espainiako Agentziak osasun produktuen fabrikaziorako instalazioen funtzionamenduaren gainean ezarritako baldintzetara egokitzeko.\nHelburu horrekin, COGAMIk irabazi asmorik gabeko Enplegu Zentro Berezi bat eratuko du, ekoizpen honetan desgaitasuna duten pertsonei beren ezaugarri pertsonaletara egokitzen den enplegua eskaintzeko helburu nagusiarekin, eta ohiko lan merkatuan laneratzen laguntzeko.\nMondragon Assemblyk erakusten jarraitzen du garapenerako gaitasun handia duela eta premia kolektibo bati –esaterako, une honetan maskarak hornitzeko daukagun premia– erantzuteko gai dela. Pandemia garai honetan, MONDRAGON Korporazioa bera ezagun egin da eragile garrantzitsu gisa, bere kooperatiben bitartez, Covid-19ari aurre egiteko hainbat irtenbide eskainiz. Kasu honetan, Mondragon Assemblyk fabrikatutako eta muntatutako lerroak, bera ere izanik lerroen mantentze lanen arduraduna, hainbat kokalekutan ezarri dira: Bexen Medical, Etxebarrian (Bizkaia); Farmaziako Zentro Militarra, Burgosen; Efficold, Onnera Taldekoa, Lucenan (Kordoba); eta Inditex, Bergondon (A Coruña). Horiek denek 50 milioi maskara ekoitzi ditzakete guztira hilean.\nMONDRAGON Assembly nazioarte mailako talde bat da, muntaketa soluzio automatikoen garapenean espezializatua. Sei ekoizpen lantegi ditu maila globalean: egoitza nagusia Aretxabaletan (Gipuzkoa, Espainia), eta besteak Mexikon, Frantzian, Alemanian,Txinan eta Brasilen; eta filialak ditu Indian eta MENA eskualdean. Hainbat sektoretan dihardu, hala nola eguzki energian, automobilgintzan, etxetresna elektrikoetako osagaietan, osagai elektronikoetan, gailu medikuetan eta kosmetikoetan.


Ambleville (Val-d'Oise) - Wikipedia, entziklopedia askea.\nMartine SOREL (2014-2020)\n49° 08′ 55″ N, 1° 41′ 45″ E / 49.148611111111°N,1.6958333333333°E / 49.148611111111; 1.6958333333333Koordenatuak: 49° 08′ 55″ N, 1° 41′ 45″ E / 49.148611111111°N,1.6958333333333°E / 49.148611111111; 1.6958333333333\nAmbleville (Val-d'Oise) (Frantzia)\nAmbleville Frantziako udalerria da, Val-d'Oise departamenduan dagoena, Île-de-France eskualdean. 2013an 352 biztanle zituen.\n2007an Ambleville udalerrian erroldatutako biztanleak 352 ziren. Familiak 131 ziren, horien artean 36 pertsona bakarrekoak ziren (24 bakarrik bizi ziren gizonak eta 12 bakarrik bizi ziren emakumeak), 24 seme-alabarik gabeko familiak ziren, 59 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 170 etxebizitza zeuden, 134 familiaren etxebizitza nagusia ziren, 33 bigarren erresidentzia ziren eta 3 hutsik zeuden. 163 etxeak ziren eta 7 apartamentuak ziren. 134 etxebizitza nagusietatik 113 bere jabearen bizilekua ziren, 16 alokairuan okupaturik zeuden eta 6 doan lagata zeuden; 1ek gela bat zuen, 5 etxek bi zituzten, 23 etxek hiru zituzten, 27 etxek lau zituzten eta 78 etxek bost zituzten. 113 etxek euren parking plaza propioa zuten azpian. 58 etxetan ibilgailu bat zegoen eta 66 etxetan bat baino gehiago zituzten.\nAmbleville udalerriko biztanleria-piramidea 2009an .\n2007an lan egiteko adina zuten pertsonak 230 ziren, horien artean 174 aktiboak ziren eta 56 inaktiboak ziren. 174 pertsona aktiboetatik 160 lanean zeuden (90 gizon eta 70 emakume) eta 15 langabezian zeuden (7 gizon eta 8 emakume). 56 pertsona inaktiboetatik 9 erretiraturik zeuden, 28 ikasten zeuden eta 19 "bestelako inaktibo" gisa sailkaturik zeuden.\n2009an Ambleville udalerrian 151 unitate fiskal zeuden, 413,5 pertsonek osaturik. Pertsona bakoitzeko diru-sarrera fiskalaren mediana urteko 21.694 euro zen. \n2007an zeuden 14 komertzioetatik, 1 material elektrikoaren fabrikazioko enpresa zen, 1 bestelako produktu industrialen fabrikazioko enpresa zen, 7 eraikuntza enpresak ziren, 4 ibilgailuen saltze eta konpontze enpresak ziren eta 1 zerbitzu enpresa zen.\n2009an zeuden norbanakoentzako 6 zerbitzu publikoetatik, 1 igeltseroa zen, 2 margolariak, 1 iturgina eta 2 argiketariak.\n2000. urtean Ambleville udalerrian 5 nekazaritza-ustiategi zeuden, 440 hektarea erabiltzen.\nOmerville (2,0 km)\nBray-et-Lû (3,0 km)\nChaussy (3,2 km)\nMontreuil-sur-Epte (3,2 km)\nBerthenonville (4,5 km)\nLa Chapelle-en-Vexin (4,5 km)\nDampsmesnil (4,5 km)\nBuhy (4,9 km)\nGenainville (4,9 km)\nHodent (5,2 km)\nFourges (5,2 km)\nBus-Saint-Rémy (5,5 km)\nSaint-Gervais (5,6 km)\nChâteau-sur-Epte (5,7 km)\nWikimedia Commonsen badira fitxategi gehiago, gai hau dutenak: Ambleville (Val-d'Oise)\nOrriaren azken aldaketa: 12 urtarrila 2016, 16:12.


Uhaina Bikaina - Oheak sutan\nLagun batek gomendatu dit Midnight Oil talde australiarra. Horien musika taupaka hastearekin batera aste honetan zertaz jardungo naizen pentsatzen hasi naiz, sofan eserita, lasai, surf aldizkarietako azken berriak irakurtzen ditudan bitartean. Halakoetan izan ohi den moduan, nire amaren hauts xurgagailua, nigandik metro eskas batera, hegazkin batek baino zarata handiagoa ateratzen hasi den arte. Normalean bazkalostean telebista aurrean lo hartzen hasten naizen momentuan pizteko programatua dago 600 zaldiko motorra duen Vorwerk aspiradora santua, baina gaur, justu gaur, antza, jai du bazkalosteko siesta orduan. Adio, nire inspirazio ernegatua! Nire etxepeko 600 taberna horietako batera joan naiz, argialdi bila. Sarreran kea dariola izaten diren 600 mendizaleak eta tabernek dituzten legezko bi ate blindatuak igaro ostean, barra gurutzatu eta atzealdean «la eskoria al fondo» dioen komun ondoko txarteltxoaren azpian eseri naiz eta te berdea hartzeko prestatu duten mahai berezian garagardo bat hartu dut. «Nola dantza egin dezakegu gure mundua biraka ari den artean?» dio «Beds are burning» abestiak, «Nola lo egin dezakegu gure oheak sutan dauden artean?». Kasualitatea, bozgoragailuetan Midnight Oil taldea ari da, berriz ere. Aldizkaria ireki eta irakurtzeari ekin diot, berriz ere. Baina oraingo honetan, ez nau inork gogaitu, berriz ere. Taylor Knox surflari mitikoak goi mailako lehiaketa alde batera utziko du; surf egiten duten panpinak asmatu dituzte; Dane Reynolds, Lewis Crathern, Andre Paskowski eta Sammy Morretino 2012ko atletak izendatu ditu «Surfer Today» aldizkariak; «Sandy» urakanak iraun zuen artean bederatzi pertsonaren bizia salbatu zuen Dylan Smith «People Magazine» aldizkariko heroia Puerto Ricon hil da surfean ari zela; Daniela Hantuchova tenis jokalari eslovakiarra surf egiten izan da Australian Julian Wilson surflari profesionalarekin, eta abar, eta abar, eta abar. Berriz ere, abestiko errepika leloa; Nola dantza egin eta lo egin dezakegun galdetzen duena. «Oheak sutan», irudia burura datorkit. Su hartzen duen olatu bat ere irudikatzen dut. Ez nekien olatuek su har zezaketenik! Eta bitartean, albiste bat aukeratu behar dut, zuei, irakurleoi haren berri emateko. Nola dantza egin munduak biraka jarraitzen duen artean? Nola lo egin oheak sutan direnean? Nola aukeratu surf albiste bat, munduak biraka jarraitzen badu eta gurean 600 ohe huts sutan badira? Nola surf egin olatuek ere su hartzen dutenean? Albistea gaurkoan, olatu erraldoi bat da. Datorren larunbatean Bilboko kaleak zeharkatuko dituena, hain zuzen ere. Han izango gara, gure taulekin, urteko olatu handiena hartzeko prest. Suzko olatu kolosala.


Sinistu - Noticias de Gipuzkoa\nkarmele jaio 16.10.2021 | 00:53\nGeure buruaren boterea neurtezina da. Eta zer esan geure burua zerbaitez konbentzitzeko dugun ahalmenaz. Izan ere, kapaz gara goiz hotz hauetako batean etxetik jaka bakeroarekin irten eta jantzi horrek beroa ematen digula sinisteko ere. Jaka bakeroa, jantzi homeopatiko hori. Berorik ematen ez duen baina behin jantzita beroago gaudela sinestarazten digun jantzi tranpati hori. Eta horrela gertatzen zaigu ia guztiarekin. On egingo dizula uste baduzu, on egingo dizu. Zenbat aldiz errepikatu didan amak esaldi hori, eta amek behin eta berriz esaten dituzten esaldi guztiak bezala, egia berdaderoa da. "Eskerrak jaka bakeroa atera dudan, bestela honezkero izoztuta nengoen", pentsatzen dugu. Eta bitartean dardarka gaude, baina berdin dio, garran-tzitsuena ondo sentitzea eta sinestea baita.\nBatzuetan entzuten ditut diskurtso batzuk, bereziki zenbait politikoenak, eta pentsatzen dut: benetan konbentzituta esaten duzu esaten duzun hori? Eta hala bada, nork konbentzitu zaitu zure hitzen bikaintasun eta egokitasunaz? Izan ere, beti egon behar da norbait, publikoki aurpegia emango duen pertsona berotu eta animatuko duena, kasu askotan zentzugabekeria bat botatzeko. Bada jendea, beraz, jaka bakeroen botere homeopatikoa duena norbaiti sinestarazteko jantzita doala benetan biluzik dagoenean, Andersenen ipuineko enperadorea bezala.\nHonelako pertsonek, hain dute besteak konbentzitzeko ahalmen handia, nahi ez duzun hori egitera bultzatzen zaituzte batzuetan, eta gustatzen zaizula sinetsita gainera. Inguratzen gaituen marketin kontsumistaren makineria handiak egunero erabiltzen dituen argudio eta tresna berberak erabiltzen dituzte: jaka honek beroa emango dizu, krema honek gaztetu egingo zaitu, kolonia honek sexyagoa egingo zaitu eta autolaguntzako liburu honek zure arazoentzako irtenbide magiko guztiak jarriko dizkizu eskura.\nBaina audientzia erraza dute, izan ere, askotan gehiengoak hori eskatzen baitu: konbentzitu nazazue, konbentzitu nazazue edozerrez, nik nahi dudan bakarra zoriontsu izatea da eta. Nahiz eta eskakizuna dardarka egin, jaka bakeroa jantzita.


Game Mexikoko Partidu Online. Play for free\nGame Mexikoko Partidu\nPlay jokoa Mexikoko Partidu Online:\nGame Description Mexikoko Partidu\nZure jokoa hitzak Mexikoko zeregina aurkitu Mexikoko elementu bikote bat dira eta pantaila ezabatuko da. Egiaztatu eta, behar izanez gero, baita zure memoria landu. Arrakasta izanez gero, partida amaitzeko mugimenduak gutxieneko zenbaki batekin, eta ondoren bakarrik izango da gai puntu kopuru handi bat bildu ahal izango duzu behar duzu. Jokoaren kontrola:\nKvadraik gainean saguaren botoia sakatuz ireki. . Play jokoa Mexikoko Partidu konektatuta.\nTekniko jokoa Mexikoko Partidu ezaugarri\nGame Mexikoko Partidu gehitu: 27.12.2012\nBezalako jokoa Mexikoko Partidu Jokoak\nDeskarga jokoa Mexikoko Partidu\nEmbed Joko Mexikoko Partidu zure web orrian:\nJokoaren txertatu Mexikoko Partidu zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Mexikoko Partidu , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Mexikoko Partidu -rekin, baita ere, jokoa jokatu zen:


Alli kontseilaria izan da buru Nafarroako Boluntariotzaren Mahaia osatzeko saioan\nconsejero alli constitucion mesa voluntariado navarra entrega premios congreso\nAlli kontseilaria izan da buru Nafarroako Boluntariotzaren Mahaia osatzeko saioan asteartea, 2014.eko urtarrilak 28\nAurrez, iragan azaroan Iruñean izan zen Boluntariotzaren Estatuko 16. Biltzarrean aurkeztutako panelik eta komunikaziorik onenari sariak eman dizkie.\nBoluntariotzaren Mahaiaren bileraren aurretik, Íñigo Alli Gizarte Politiketako kontseilariak Boluntariotzaren Estatuko 16. Biltzarreko komunikazio eta panel onenaren sariak banatu ditu Nafarroako Jauregiko Tronu Aretoan.\nAlli kontseilaria izan da buru Nafarroako Boluntariotzaren Mahaia osatzeko bileran. ( irudia handitu )\nÍñigo Alli Gizarte Politiketako kontseilaria izan da buru, gaur goizean, Nafarroako Jauregiko Joaquín Elizondo aretoan egin den bileran. Bilera horretan hausnartu eta parte hartu dute Foriu Gobernuak, gizarte-erakundeek eta boluntariotzaren alorrean aritzen diren Nafarroako beste erakunde batzuek.\nGaurkoaz gain, iragan urteko ekainean eta urrian Nafarroako Gobernuak boluntariotzan aritzen diren erakundeekin bilerak izan zituen, baita 2013ko azaroaren 26tik 28ra Iruñean egin zen Boluntariotzaren Estatuko 16. Biltzarra prestatzeko ere.\nBileran, Nafarroako Boluntariotzaren Estrategia bat sortzeko eta iaz hasitako Boluntariotzaren Foru Legearen garapen-prozesua amaitzeko talde-lanak sortuko direla adostu da. Biztanleria aktiboa, boluntariotzan jarduten diren erakundeak sendotzea eta agente inplikatu guztien arteko koordinazioa lortzeko sentsibilizazioa bezalako gaiak eztabaidatuko dira.\nHalaber, aurten, itxura guztien arabera, Boluntariotzako Erakundeen Errolda egiten amaitu, Nafarroako Boluntariotzaren Batzordea eratu eta Foru Gobernuaren baitan departamentuen arteko batzorde bat sortuko da.\nAlli kontseilaria eta Mariano Oto zuzendari nagusia Itziar Martínez Hegoak elkarteko kidearekin. ( irudia handitu )\nBoluntariotzako Estatuko Biltzarreko sarien banaketa\nLehen saria Hegoak elkartearentzat izan da, "El estudio como herramienta para adaptarnos a la realidad de las personas voluntarias" (Azterlana, boluntarioen errealitatera egokitzeko bitartekoa) aurkezpena egin baitzuen. Bertan, elkarteak, elkarteko jardueretan parte hartzen duten boluntarioen profila aztertu ondoren, lortutako ondorioak eta metodologia azaltzen ditu. Saria Itziar Martínez Arbeloak jaso du; bera arduratu zen aurkezteaz.\nBestalde, Tantaka-k jaso du biltzarrean aurkeztutako panel onenaren saria. Tantaka Nafarroako Unibertsitateko denbora solidarioaren bankua da. Alli kontseilariak Pablo Callejo Goena panelaren egileari eman dio saria.\nBoluntariotzaren Mahaiko partaideak\nBoluntariotzaren Mahaiaren buru da Gizarte Politiketako kontseilaria, eta Foru Gobernuko, gizarte-erakundeetako eta ekintza boluntarioarekin erlazionatutako Nafarroako beste erakunde batzuk osatzen dute.\nNafarroako Gobernuaren aldetik, Lehendakaritza, Justizia eta Barneko; Landa Garapeneko, Ingurumeneko eta Toki Administrazioko; Hezkuntzako; Osasuneko; eta Gizarte Politiketako Departamentuko ordezkariak daude.\nMahaia osatzen duten gizarte-erakundeak hauek dira: Nafarroako Boluntariotzaren Plataforma, Anfas, Asvona, Elikagaien Bankua, Nafarroako GGKEren koordinatzailea, Cormin, Gurutze Gorria, DYA, Futuna, ONCE, Profesionales Solidarios, Pobreziari eta Gizarteko Bazterkeriari aurre egiteko Nafarroako Sarea, SEI, Itxaropenaren telefonoa, Boluntariotza Geriatrikoa eta jubilatuen elkarteen ordezkari bat.\nAmaitzeko, honako erakunde hauetako ordezkariek ere parte hartzen dute: Nafarroako Udal Eta Kontzejuen Federazioa, Nafarroako Unibertsitate Publikoa, Nafarroako Unibertsitatea, Caja Navarra Fundazioa, "la Caixa" Gizarte Ekintza, UGT, CCOO eta CEN.\nPablo Callejo, Tantaka-koa, Alli kontseilariarekin eta Mariano Oto zuzendari nagusiarekin.\nTantaka-k biltzarren aurkeztu zuen eta saria jaso duen panela.